text:
जिनगीमे उठैत उकस-पाकसकेँ सम्वेदनापूर्ण मानवताक संग सरियबैत रचनाकार पत्र-पत्रिकासँ समाज आ पाठकक मोनमे बैसि गेलाग अछि। रेशम आ सूतीक बीच फाँक भेल जिनगीकेँ स्पष्ट करैत, आरामदायक आ सुखद अनुभवकेँ सोझाँ आनब आब रचनाकार अपन रचनाधर्म बुझि गेलाह अछि। तेँ आजुक समस्त रचनामे जिनगीक उतार-चढ़ाव, खसैत-उठैत सम्बन्ध सुखाइत सन सिनेह सभकेँ अपना हृदएमे बसा रचना रचैत छथि लेखक। एहि युगक रचनाकारकेँ आब गरीब भाभनबला किताबी खिस्सा आ राजा-रानीबला पिहानीसँ ऊपर उठि अपन सामाजिक समरसताक निस्सन निशानीक बोध भऽ गेल बुझाइत अछि। तेँ रचना सेहो लोकक जिनगीक गहींरता नपैत ओकर सुख-दुखक फाँटक बीचसँ निकलि ओहि फाँटकेँ भरैत ओकर एक-एक अंश धरि जुड़ि जिनगीक दर्शन करबैत सोझाँ आबि रहल अछि मैथिली विहनि कथा सभ।
मोम आ पाथर पहिने एक दोसराक विपरीत जिनगीकेँ आरेखित करैत रहल। मुदा आब नै, आब तँ एक्कै हिदएमे क्षणक बदलैत गतिक संग मोम आ पाथर दुनूक समन्वयक बनि जिनगीक सभ अन्तरंगताकेँ छुबैत उद्वेलित कऽ बेरा-बेरी मुदा एक्कै ठाम केन्द्रित भऽ देखार भऽ उठैत अछि। आजुक मानवक संवेदना एतेक परिवर्तनीय भऽ गेल अछि जे एक्के संग अहाँक चरित्रमे मोम आ पाथर दुनूक रूप दृष्टिगोचर होइत, रचनाकार सोझाँ आनि ओकर सत्यकेँ साबित कऽ रहलाह अछि। सत्य! एकटा काल्पनिक विजय मात्र नै थिक, सत्य कतौसँ अनायास नै टपकि पड़ैए। सत्य पूर्णतः मानव जीवनक यथार्थ थिक। सत्य मानवकेँ अनुचित कार्यसँ रोकबाक वा विधर्मी हेबासँ बचेबाक श्रीयंत्र जकाँ अछि, जकरा आजुक रचनाकार अपना रचनाधर्मितासँ लोकक हृदए धरि छुआ ओकर यथार्थ बोध करौलनि अछि।
पहिनुक विहनि कथा सभ दहेजक दानवकेँ उघार कऽ, दहेज पीड़िताक मर्मकेँ वा दहेजसँ भेल परिणामकेँ अपन केन्द्रमे आनि सम्वेदित करैत छल। ओहिसँ इतर चुटुक्का वा हास्य-कणिका लऽ तत्कालीन नेता सबहक विपटावादी चरित्रकेँ उजागर कऽ अपन रचनाक इतिश्री बुझैत छला। एहेन नै छलै जे तहियाक रचनाकारक सोच संकुचित छल। ओहो सभ दूर धरि सोचैत छला, गमै छला आ तखन ओकरा सोझाँ अनै छला। मुदा ई परिवेशक दोष सेहो कहल जा सकैए जे तहियाक रचनाकार सभ विषए-बैस्तुकेँ संकुचित कऽ मैथिली विहनि कथाकेँ सेहो संकुचित कऽ देलनि। २०म सदीक छट्ठम-सातम दशकमे प्रायः ओहने परिवेश संरचित छल। जकर परिणामे विहनि कथा मात्र नै वरन् आनो विधा यथा कथा/ नाटक/ उपन्यास आदिमे वएह दहेज आ खिस्सा आ नेताजीक करनीकेँ सोझाँ आनल जाइत रहल छल।
आब परिवेश बदललै, दृष्ज्टिगत फरिछता एलै, सामाजिक समरसता पसरलै। तहन समाजक छुआछूत मात्रक अवलोकन होइत छलै। मुदा आइ ओहि छुआछूतसँ भेल परिणाम, जाति-पातिमे बान्हल लोकक दृष्टि-परिवर्तन, आर्थिक सम्पन्नता, पैघक संग सभ बिन्दु। विषय वा स्थानपर ओहो अछोप सन, निंघेष बनल लोकक सहचर बनब, सभकेँ देखाओल जाए लागल आजुक लोककथामे। आब विषय विस्तार स्वतः सभ तरहक घटनाकेँ छुबैत कागचपर आबऽ लागल अछि। आबक परिवेशमे दहेजक पसार भऽ गेल अछि। एहेन पसार जकरा आब विशेष मुद्दा नै बना, बल्कि ओकरा जीवनक सामान्य क्रियाकलाप बुझि, परम्पराकेँ उघबाक प्रक्रियाकेँ दर्शाओल जाए लागल अछि। तहिया दहेज दानव जकाँ छलै। जे रचनाकारक लेल प्रमुख विषए छल। आइ दहेज दानव मात्र नै महादानव बनि ठाढ़ अछि मुदा परिवेश बदलल छै, माने कि आब तहियाक अपेक्षा आर्थिक सम्पन्नता बढ़ि गेलैए तेँ लोककेँ ई महादानव अपन जीवनक एकटा अंग बनि गेल अछि, कोनो बड्ड पैघ समस्या नै। आब तँ ओइसँ पैघ-पैघ समस्या रचनाकारकेँ उद्वेलित करैत अछि। यथा बिआहक खुजल रस्ता, कियो कोनो जाति-धर्मसँ बिआह कऽ सकैए आ ओकरा न्यायालय प्रमाणित तँ करिते अछि। सरकारी संरक्षण सेहो भेटै छै। ओहिसँ ऊपर दहेज उन्मूलनक दिशामे समलिंगी बिआह समाजकेँ जतऽ डेरा रहल अछि, ओतै रचनाकारकेँ एकटा नव दृश्यांकनक अवसर दऽ रहल अछि।एहि सन्दर्भमे तीनटा अन्तर्राष्ट्रीय लेखकक चारिटा विहनि कथा राखि रहल छी-
१
खलील जिब्रान
गोल्डन बेल्ट (अनुवाद-मुन्नाजी)
सालमिस नगर दिस जाइत दू गोटेक संग भऽ गेलौं।दुपहरिया धरि ओ धारक कछेरमे पहुँचि गेल जाहिपर कोनो पुल नै छलै। आब ओकरा लग दूटा विकल्प छल- हेलि कऽ धार टपि जाए वा दोसर कोनो रस्ता ताकि लिअए।
“हेलिये कऽ पार भऽ जाइ छी।”, ओ एक दोसरासँ कहलक। “धारक पेट बेसी चौरगर तँ अछि नै।” ओइमे सँ एक गोटे जे नीक तैराक छल बीच धारमे जा भसियाइ लागल। दोसर गोटे जकरा हेलबाक पूर्ण अभ्यास नै छलै, ओ आरामसँ हेलैत दोसर कात पहुँचि गेल। ओतऽ पहुँचलाक पछाति ओ पुनः धारमे कूदि हाथ-पएर चलबैत अपन संगीकेँ पार आनि लेलक।
“तोँ तँ कहै छलेँ जे तोरा हेलबाक अभ्यास नै छौ, तहन तोँ एतेक असानीसँ कोना धार पार कऽ गेलँ? ”, पहिल व्यक्ति पुछलक।
“मित्र।”, दोसर व्यक्ति बाजल, “हमरा डाँरमे बान्हल ई बेल्ट बान्हल देखै छीही, ई सोनाक बनल छैक, जकरा हम साल भरि मिहनत कऽ अपन कनियाँ आ बच्चा लेल कमेने छलौं। तेँ ई पहिरने असानीसँ धार पार कऽ गेलौं। हेलबा काल अपन पत्नी आ बच्चाकेँ अपना मोनमे याद कऽ रहल छलौं।”
२
ग्रिगोरी गोरिन (रूसी नाटककार)
एकटा इमानदार आदमी
“हम टैक्सीबलाकेँ अबाज देलौं आ टैक्सी रुकि गेल।
“की हमरा अहाँ सोमोकन्या स्क्वेयर लऽ चलब? ओ जगह एतऽ सँ बड्ड दूर नै छै, मुदा हमरा जल्दी अछि।”
पाँच मिनट बाद हम ओकरा रोकलौं। मीटर उनचास कोपेक देखबैत छल। हम एक रूबल निकाललौं।
“हमरा लग छुट्टा पाइ नै अछि।” ड्राइवर कहलक। हम अपन जेबीमे तकलौं तँ पचास कोपेकक एकटा सिक्का भेटल।
“अफसोच अछि जे हमरा लग एको कोपेक नै अछि।”
“कोनो बात नै।”
“किएक नै! ” ड्राइवर विरोध प्रकट केलक, “हम एना नै कऽ सकैत छी। अहाँ जनैत छी जे सवारीसँ मीटरसँ बेसी पाइ नै लेल जा सकैत अछि। हम इनामो नै लैत छी।”
“बड्ड नीक, मुदा हम की करू? ”
“वामा कोनापर एकटा तमाकूबलाक दोकान अछि, ओ खुल्ला कऽ देत।”
पाँच मिनट पछाति हम ओइ दोकानपर पहुँचलौं, मुदा तावत धरि खेबाक छुट्टी भऽ गेल छल। मीटर आब सन्तानबे कोपेक बता रहल छल।
“कोनो बात नै”- ड्राइवर सहानुभूति जतौलक, “कीव टीशनलग एकटा बैंक अछि, ओइमे काज करऽवाली लड़कीकेँ हम जनैत छिऐक, ओ अहाँकेँ पाइ खुल्ला कऽ देत।”
हम कीव टीशन दिस गेलौं, मुदा बैंक बन्द छल। मीटर पूरे तीन रूबल देखा रहल छल।
हम ड्राइवरकेँ तीन रूबल देलौं, ओ पाइ जेबीमे राखिकऽ मीटर बन्न कऽ देलक।
“हमरा बड्ड दुख अछि”, ओ कहलक। हम सवारीसँ बेसी पाइ नै लैत छी।
“बहुत आभारी छी, मुदा हम सोमोकन्या स्क्वायर कोना पहुँचब? ”
“हम अहाँकेँ ओतऽ लऽ चलब।” ड्राइवर कहलक आ हमरा टैक्सीमे बैसते मीटर चालू कऽ देलक। पाँच मिनट बाद हम पहुँच गेलौं। मीटर फेरो उनचास कोपेक देखा रहल छल।
हम छोट छीन चक्कू निकालि कऽ ड्राइवरक गरदनि लग व्लगा देलौं आ ड्राइवरक हाथमे जबरदस्ती पचास कोपेकक सिक्का राखि टैक्सीसँ कूदि कऽ भागि गेलौं। बादमे बहुत बाद धरि, जे नैतिक भ्रष्टाचार हम ओइ इमानदार आदमीक संग केने छलौं, हमरा ग्लानिक अनुभव होइत रहल।
३
बर्तोल्ट ब्रेख्त (जर्मन नाटककार)
१
गपशप
“आब हम सभ आपसमे किन्नहुँ गप्प-सप्प नै कऽ सकैत छी”, महाशय “क” एकटा लोकसँ कहलनि।
“किएक”?, ओ चौकैत पुछलक।
“हम अपन तर्कपूर्ण गप्प आब अहाँक सोझाँ नै राखि सकैत छी। ”, महाशय “क” लचारीवश अपन विचार रखलनि।
“मुदा अइ बातसँ हमरापर कोनो फर्क नै पड़त। ”, दोसर अपन संतुष्टि देखौलक।
“हमरा बूझल अछि।”, महाशय “क” खौंझाइत कहलक, मुदा हमरापर एकर असरि अवश्य पड़त।
२
महाशय “क” जखन कोनो व्यक्तिसँ प्रेम करैत अछि
महाशय “क” सँ पूछल गेल, जखन अहाँ कोनो व्यक्तिसँ प्रेम करैत छी तखन की करैत छी? ”
महाशय “क” उतारा देलक, “हम ओहि व्यक्तिक एकटा खाका बनबैत छी आ फेर ऐ फिकिरमे रहैत छी जे ओ हुबहु ओकरे जकाँ बनए। ”
“के, ओ खाका? ”
“नै।”, महाशय “क” जवाब देलक, “ओ आदमी।”
पहिने लोकक विपन्नता सेहो दृष्टि संकुचनक पर्याय छल। ई स्वाभाविक छै जे पेट भरल रहतै तखने लोकक सोच ओइसँ दूर धरि जेतै। नै तँ सभटा सोच भूखसँ उत्पन्न भेल आकुलतामे समाहित भऽ रहि जाएत। आब स्थिति उनटल अछि। आर्थिक उदारीकरण आ वैश्वीकरणक आएल चलनसारिमे आब लोक आर्थिक रूपेँ सम्पन्न भेल अछि। आर्थिक सम्पन्नता आब पेटक भूखसँ इतर आन-आन भूख जगेलक अछि। जाहि कारणेँ चोरि, हत्या आ बलात्कारक सेहो बढ़ावा भेल अछि जे ओकरे रूप/ प्रतिरूप बदलि गेल अछि। तँ आजुक लेखककेँ कलम चलेबा लेल आ बदलल प्रतिरूप हथियारक रूपमे भेटि गेल आ रचनाकार सभ ऐ सभ अपराधक अपन कलमक माध्यमे नवीनीकरण कऽ सोझाँ आनि रहल छथि। सम्प्रति रचनाकार सभ पदयात्रासँ ऊपर उठि मंगलग्रह यात्रापर जा रचनारत छथि। पहिलका जमानामे लोक शुद्ध दूध ग्रहण करैत छल, आब दूध तँ दूर पानिक समस्या लोककेँ घेरने जा रहल छै। कतौ पानिक कमीसँ हाहाकार मचैए तँ कतौ लोक बाढ़िक कोप भाजन बनि भूखे बिलबिलाइत नाङट भेल छतविहीन लोकक असरा तकैए। आ लेखक ऐ सभपर अपन दृष्टिए नजरि गरा कागचपर अनै छथि।
भारतमे सम्विधान सम्मत पितृसत्तात्मक परिवारकेँ उघबाक निमित्ते पुत्रक पैदाइशकेँ बढ़ावा देल जाइत रहल अछि। ओना तँ आइयो लोक बेटाक लिलसामे बेटीक हत्या (भ्रूण हत्या) कऽ रहल अछि जे दुनू अवस्था मैथिली विहनि कथा लेखकक कलमक धारकेँ पिजौलक अछि। मुदा ऐ सबहक बावजूद जे मुद्दा लेखककेँ मसाला देलक ओ अछि नारी सशक्तिकरण। पहिने मौगीक मूँह जाबि कऽ ओकर सुरैतकेँ घोघमे नुकाएल रखबाक परिपाटी छल। मुदा आइ पुरुष सभ अपन कमाइकेँ द्वितीयक आ मौगीक नोकरीकेँ प्राथमिकता दऽ रहल अछि। शहरक कोन जे गाम देहातक मौगी सभ आब सरकारी नोकरी राजनीतिमे आगाँ बढ़ि कऽ आबि रहल अछि आ घरबला सभ पिछलगुआ बनि जीवन बिता रहल छथि, जकरा मैथिली विहनि कथाकार सभ अपन कलमक माध्यमे भजा रहल छथि। महिलाकेँ आरक्षण दऽ एक दिस सरकार अप्पन कुर्सी बचबैए तँ दोसर दिस पुरुष सभ अपन घर बचेबा लेल संघर्षरत देखाइत छथि। जाहि सभ क्रियाकलापपर कलमकारक वक्र दृष्टि अछि।
उपरोक्त बदलावक अतिरिक्त सभसँ पैघ परिवर्तन देखल जा रहल अछि तकनीकी चलनसारि। आइ मोबाइल इन्टरनेट डिश टी.वी./ एल.सी.डी. आ लेड टी.वी. लोकक जीवनकेँ एगदमसँ चलायमान बना देलक अछि। तेँ लोक धरतीक भीड़ आ भार कम करबाक लेल चान दिस नजरि दऽ रहल अछि। आजुक मैथिली विहनि कथाकार सेहो उपरोक्त सभ बिन्दुकेँ छुबैत अपन रचनाक एक-एक सूक्ष्म गतिविधिक सुन्दर वर्णन करैत देखार भऽ रहलाह अछि। ऐ मे सभसँ ऊपर नाम अछि श्री अनमोल झा जीक जे अपना रचनामे अपन सर-समाज आ गामक जिनगीक दैनिक व्यवहारक प्रत्येक बिन्दुपर दृष्टिगत होइत कलम चला रहलाह अछि। लोकक एक-एक क्षणक बदलैत परिस्थितिक जमीनसँ ऊपर उठि हवामे उधियाइत मन मस्तिष्कक। समाजक लोकक प्रत्येक सरोकारक चित्रण अपन विहनि कथामे केलनि अछि। तहिना मिथिलेश झा/ गजेन्द्र ठाकुरजी अपन सूक्ष्म दृष्टिएँ समाजमे होइत उत्थान-पतन/ नैतिक क्षीणता/ सामाजिक दायित्व, विछोह आदिकेँ जतऽ तक लोककेँ छूबि संशित वा क्षोभित करैए सभ मैथिली विहनि कथाकार ओकरा कलमबद्न कऽ लोकक बन्न नजरिकेँ खोलबाक वा नवपथ दर्शन देबाक सुन्नर प्रयास कऽ रहल छथि। ऐ सभसँ ऊपर एक नाम अछि श्री सत्येन्द्र कुमार झा जीक जे अपन दृष्टिएँ भौतिकवादी मुदा मौलिक नैतिक क्षरणकेँ एकटा फराक दृष्टिएँ सबहक सोझाँ अनबाक प्रयास च्केलनि अछि। हिनको कलम विषय विविधतापर नजरि राखि सभ कोनमे दौगि रहल अछि। अए सभसँ फराक गामक वा गमैय्या जिनगी मात्रक अवलोकन ओकर परिस्थितिवश बदलैत जीवनक प्रत्येक अंशकेँ शुद्ध गमैये सोचे दृष्टिगत कऽ सोझाँ आनाऽबला तीन प्रमुख नाम अछि- जगदीश प्रसाद मंडल, उमेश मंडल आ रघुनाथ मुखिया जीक।
ऐ तरहेँ समाजक बदलैत घटनाक्रमक प्रत्येक बिन्दुपर चाहे ओ सामाजिक समरसता हो , परिस्थितिगत बदलैत परिवेश हो, तकनीकी चलनक प्रभाव हो, आर्थिक सम्पन्नता- वैश्वीकरण- वा कोनो अन्यान्य खाँहिसँ जनमल कोनो समस्या। आजुक मैथिली विहनि कथाकार ओइ प्रत्येक बिन्दुकेँ अपन कलमसँ उठा कागचपर आनि सोझाँ अनैत छथि। जाहिसँ सामाजिक सरोकारसँ जुड़ल एक घटना मैथिली विहनि कथाक विषत बनि लोकक सोझाँ आबि रहल अछि। ऐ सँ ई स्पष्ट होइछ जे पहिनुका मैथिली विहनि कथा वा विहनि कथाकारक एकटा सीमामे बान्हल सोचसँ आगू बढ़ि आजुक रचनाकार मैथिली विहनि कथा भण्डारकेँ एना भरि रहलाह अछि जाहिसँ कोनो उमेरक कोनो लोकक कोनो सोचक खाहिसँ पूरा भऽ सकए। तेँ समाजक सभ प्रकारक गतिविधिकेँ समेटकऽ चलि रहल छथि मैथिली विहनि कथाकार।
पहिल मैथिली विहनि कथा गोष्ठीक आयोजन:- २० फरवरी १९९५ ई. केँ चित्रगुप्त प्राङ्गन हटाढ़ रुपौली (मधुबनी)मे भेल छल। संयोजकद्वय मुन्नाजी आ मलयनाथ मण्डन।
अध्यक्षता- श्री भवनाथ भवन
मंच संचालन- कुमार राहुल
उपस्थित- १९ गोट विहनि कथाकारक २६ गोट विहनि कथा पाठ भेल। उपस्थित जनमे- पं.मतिनाथ मिश्र, पं. यन्त्रनाथ मिश्र, श्री श्यामानन्द ठाकुर, उमाशंकर पाठक, ललन प्रसाद, सचिदानन्द सच्चू, मुन्नाजी, कुमार राहुल, अतुल ठाकुर, प्रेमचन्द्र पंकज, मलयनाथ मण्डन, मीरा भारती कर्ण एवं सुनील कर्ण अपन रचना पाठ केलनि।
विदेहक विहनि कथा विशेषांक (६७म अंकक मादेँ) ... - मुन्नाजी
कतेक दशकक उकस-पाकस एवं स्वतंत्र विधाक उहाफोहक बीच एक बेर फेरसँ “विहनि कथा”- जे लघुकथाक नामे चर्चित अछि- केँ मैथिलीमे स्वतंत्र विधा हेतु समेटि स्थिर करबाक अथक प्रयास कएल जा रहल अछि। अखन धरि भेल काजकेँ सेहो शिरोधार्य करै छी। ओहि डेगकेँ आगाँ बढ़बैत मोकाम धरि पहुँचबाक एकटा ठोस डेग हुअए अही आशामे कुल एक सए दू गोटेसँ दूरभाषिक सम्पर्क साधि विहनि कथाक मादेँ विभिन्न विषए-बौस्तु संकलित कऽ सोझाँ अनबाक एकटा प्रयास अछि।
“विहनि कथा” विहनि अर्थात् बीआ। हम एकरा हिन्दीक “लघुकथा” शब्दसँ फराक मैथिलीक स्वतंत्र नामेँ आगू बढ़ेबाक प्रयास १९९५ ई. मे मैथिली मासिक “विचार” (सहयात्री प्रकाशन, लोहना, मधुबनी) द्वारा केने रही। ई अंग्रेजीक शॉर्ट-स्टोरीसँ इतर एकटा बीज-कथा (विहनि कथा) अछि। जाहिमे कथाक छोट गातमे सम्पूर्णता पाओल जाइत अछि। लघुकथा हिन्दी शब्देँ प्रचलित अछि। गएर हिन्दी भाषाक सभ भाषाक लघुकथाकेँ ओहि भाषा नामेँ स्वतंत्र नाम देल गेल अछि, तँ मैथिलीमे किएक नै? यथा उड़ियामे क्षुद्रकथा (खुद्र कथा), पंजाबीमे “मिन्नी कथा”, बांग्लामे “एक मिनिटेर कथा”, मलयालममे “निमिषा”। तहिना मैथिलीमे “विहनि कथा” नामेँ लघुकथाकेँ आगाँ बढ़ाओल जाए। विहनि कथा मादेँ वरिष्ठ कथा/ लघुकथाकार श्री “राज”क मत छनि- जेना एकटा छोटछीन बीआमे गाछक सम्पूर्णता निहित अछि, तहिना लघुकथा अपने-आपमे कोनो कथाक सम्पूर्णताकेँ समेटने अछि।”
विहनि कथा मादेँ मध्यम पीढ़ी (यानि सातम-आठम दशकमे प्रवेश करऽबला पीढ़ीक) काजे ई बेसी जगजियार भेल। मुदा मोकाम नै पाबि सकल। हमरा जनतबे ई सभ किछु लोकक एकटा समूहमे एकरा बान्हि आगू बढ़ेलनि आ ओतबे धरि समेटि कऽ राखि लेलनि। तँ एकर प्रारम्भिक सद्गतिक पछाति एकर दुर्गतियो ओही पीढ़ीक रचनाकारक मध्य देखाइए। ओ मध्यम पीढ़ी जे कथा साहित्यमे नवसंचार अनलक आब सुस्ता गेल अछि। लगैए ओ सभ आब अपन कएल परिश्रमक पारिश्रमिक यानी पुरस्कार ग्रहण मात्रक सोद्देश्ये सक्रिय भेल बुझाइत अछि। लघुकथाक दुर्गति अए पीढ़ीक द्वारा भेल तकर एकटा सुन्दर उदाहरण छथि श्री अमरनाथजी (सम्प्रति- सदस्य, परामर्शदात्री समिति, साहित्य अकादमी) जे लघुकथा लिखब छठम दशकमे शुरू केलनि आ सातम दशकमे अपन लघुकथा संग्रह- “क्षणिका” (१९७५ई.) लऽ उपस्थिति दर्ज करौलनि, जे हमरा जनतबे मैथिलीक प्रारम्भिक विहनि कथा संग्रह मे सँ एक थिक। ऐ सँ पहिने हंसराजक विहनि कथा संग्रह "जे किने से" १९७२ ई. मे प्रकाशित अछि।
एखनो दूरभाषिक सम्पर्के ओ ओही दिनक ऊर्जावान रूपेँ विदेहकेँ अपन टटका पाँच गोट लघुकथा उपलब्ध करौलनि जखन कि मध्यम पीढ़ीक मोटा-मोटी अनुपस्थिति ई देखार करैए जे ओ सभ थाकि कऽ आब सुस्ता रहल छथि। तथैव नव-मध्यम-पुरान पीढ़ीक समन्वये ऐ अंकमे ढेर रास नव रचना आएल अछि, तँ पेटारमे किछु पहिनेसँ प्रकाशित रचना साभार देल गेल अछि।
विहनि कथा मादेँ प्रारम्भेसँ हमर रुचि एकर विभिन्न क्रिया-कलापे यथा पहिल लघुकथा गोष्ठीक आयोजन (संयोजकद्वय मुन्नाजी आ मलयनाथ मण्डन) १९९५ एवं कएकटा लघुकथा विशेषांक (पत्रिका सभक)मे सहयोगी रहलौं। एहि निमित्त श्री गजेन्द्र ठाकुरजीक सोझाँ प्रस्ताव राखलहुँ- प्रस्तावकेँ ओ सहृदए अनुमोदन तँ करबे केलनि जे हमरोसँ एक डेग आगाँ बढ़ि तन-मनसँ आ अपन विज्ञ मानसिकताकेँ प्रदर्शित करैत अहाँ सभक सोझाँ एहि अंककेँ अनलनि, ताहि हेतु हुनकर हार्दिक आभार। श्री उमेश मण्डल, श्री अनमोल झा आ सत्येन्द्र कुमार झा झाक सेहो भरपूर सहयोग भेटल, अइ तीनू सहयोगीकेँ हार्दिक धन्यवाद।


c: text/html

text:
मधुबनी/सोनवर्षा । चर्चित नैन्सी हत्याकांड क गुनाहगार कए पुलिस आखिरकार पकडि़ लेलक। नैन्सी क हत्यारा कियो आर नहि बल्कि ओकर अपन काका निकलल। पुलिस हिरासत मे भेल पूछताछ क बाद बुधदिन आरोपी राघवेंद्र आओर पंकज अपन अपन जुर्म कुबूल क लेलक।
मामला सुलझा लेबाक दावा करैत मधुबनीक एसपी दीपक वर्णवाल कहला जे सख्ती स भेल पूछताछ क बाद नैन्सी क दुनू काका अपन मुंह खोललथि आ अपन अपराध स्वीकार केलथि अछि। राघवेंद्र पुलिस कए कहलथि जे नैन्सी क बुआ कए लालू झा संग प्रेम संबंध छल। जेकर जानकारी नैन्सी कए सेहो भ गेल छल। इम्हर, नैन्सी क बुआ विवाह तय क देल गेल छल। जाहि मे बाधा देबा लेल नैन्सी प्रयास क रहल छल। ताहि लेल नैन्सी कए एहि विवाह कार्यक्रम स दूर राखल गेल छल, मुदा ओ विवाह स ठीक पहिने ननिहाल स आबि गेल। एहन मे ओकर योजना कए विफल करबा लेल 25 मई कए ओकर एकटा कोठली मे बंद क देल गेल। मुदा नैन्सी चुप हेबाक नाम नहि ल रहल छल, एहि क्रम मे ओकरा गला दबा कए मारि देल गेल। जखन नैन्सी क बुआ क विवाह 26 मई कए भ गेल तखन 27 मई कए नैन्सी क शव तिलयुग नदी क पुला पर स फेंक देल गेल आ नैन्सी क हत्याक आरोप लालू झा पर लगा देल गेल।
सोशल मीडिया पर हल्ला मचलाक बाद मधुबनी स दिल्ली तक जखन एहि मामला मे न्याय क मांग उठल त जदयू नेता संजय झाक प्रयास स नैन्सी हत्याकांड क खुलासा लेल एसआईटी क गठन भेल। पुलिस राघवेन्द्र आ पंकज कए पहिनहुं शक क बिनाह पर हिरासत मे लेने छल, मुदा नैन्सीक पिता थाना मे हंगामा मचा ओकरा घर ल कए चल गेलथि, मुदा जखन एसआइटी राघवेंद्र आओर पंकज क फ़ोन रिकॉर्ड खंगाल केलक त दुनू पर शक बढ़ैत गेल। मंगलदिन एसआइटी सैन्सी क मामा कए सेहो उठेलक। पूछताछ भेल आ सूत्र भेटल। ओकर बाद पुलिस दूनू कए फेर उठा लेलक आ पूछताछ शुरु केलक। दुनू स अलग-अलग पूछताछ क बाद दुनू क बयान मे काफी अंतर पाओल गेल। जाहि स मडर मिस्ट्री क खुलासा भेल।
ज्ञात होए जे मधुबनी जिला क फुलपरास अनुमंडल अंतर्गत अंधरामठ थाना क महादेवमठ गांव मे शिक्षक रविन्द्र नारायण झा क 12 सालक बेटी नैंसी झाक एक राति अपहरण भए गेल। एहि बाबत घटना क प्राथमिकी 25 मई अंधरामठ थाना मे दर्ज कराओल गेल। घटना क दू दिन बितलाक बादो प्रशासन क ढ़ुलमुल रवैया रहल आ पुलिस कोनो सुराग नहि ताकि सकल। तेसर दिन 27 मई कए नैन्सी कए लहाश तिलयुगा नदी क कात मे जरल अवस्था मे भेटल। नैन्सी क परिजन क आरोप छल जे पुलिस अपन काज सही से नहि कए रहल अछि आ अपराधी कए संरक्षण दए रहल अछि । शक आ प्रत्यक्ष गवाह क आधार पर पकड़ल गेल अपराधी कए पुलीस छोडि़ देलक आ पूछताछ क नाम पर नैन्सी क दू टा पितिऔत काका राघवेन्द्र झा आ पंकज झा क संग पुलिस ज्यादती कए परेशान कए रहल छल।
घटनाक खुलासाक बाद नैन्सी क माता-पिता क आरोपीक प्रति सहानुभति सेहो सवाल ढार क रहल अछि। आखिर ओ पुलिस कए जांच मे सहयोग क बदला मे नैन्सीक हत्यारा कए किया बचा रहल छलथि।
घटना क सोशल मीडिया कए हवा भेटला क बाद प्रशासन पोस्टमॉर्टम रिपोर्ट सार्वजनिक केलक। पोस्टमार्टम तीनटा डॉक्टर क बोर्ड केलथि जाहिमे दू टा महिला छलीह। पोस्टमार्टम रिपोर्ट एबाक बाद प्रशासन क लोग एकटा प्रेस कांफ्रेंस मे बतेलक जे पोस्टमार्टम मे दुष्कर्म, नस काटब, गला रेतब वा एसिड अटैक जेहन कोनो बात नहि अछि । रिपोर्ट क अनुसार लगभग 72 घंटा पहिने नैन्सी क हत्या भेल छल जे गला दबाकए कैल गेल छल। हालाँकि नैंसी क परिजन पोस्टमार्टम रिपोर्ट कए ई कहि कए मनबा स इनकार कए देलथि जे पोस्टमार्टम रिपोर्ट मे छेड़छाड़ भेल अछि हुनका अनुसार नैन्सी क नस काटल गेल अछि आओर एसिड अटैक भेल अछि जखनकि एकर उल्लेख पोस्टमार्टम में नहि अछि।
आब इ सवाल उठैत अछि जे परिजन बेर बेर साक्ष्य कए किया भ्रमित क रहल छलथि।
एहि मे कोनो संदेह नहि जे पूरा परिवार एक मत स लालू झा आ पवन झा कए हत्यारोपी जतोलथि। ओ बतेलथि जे 5 साल पहिने नैंसी क बुआ रानी क संग छेडख़ानी ल कए झगड़ा भेल छल। लालू झा आ पवन झा नैन्सीक बुआक विवाह रोकबाक सजिश लेल अपहरण आ हत्या केलक अछि।
पूरा मामला उलझल जा रहल छल, एहि बीच एसआईटी क पैध कारवाई भेल आ मंगलदिन नैन्सी क अपन मामा अविनाश झा कए पुलिस घोघरडीहा स उठेलक । अमित स पूछताछ क बाद पुलिस अविनाश कए उठेलक। ज्ञात होए जे नैन्सी एक सप्ताह स अपन नानीगाम मे छलीह। घटना क दिन भोर अपन गाम जेबाक जिद करबाक कारण नानी मॉं लग पठेने छलीह।
पुलिस लेल सबस संदेह क गप यैह छल आखिर बुआ क विवाह समारोह नैन्सी दूर किया राखल जा रहल छल। आखिर के केलक नैन्सी क फेसबुक पेज बन्न। एहन मे कैकटा सवाल छल जेकर जवाब पुलिस ताकि रहल छल।
जेना जेना पूछताछ बढल तेना तेना राघवेद्र पर शक मजबूत भेल गेल। राघवेंद्र टा घरक एकलौता आदमी छल जे भोज मे शामिल नहि भेल छल आ घर पर छल। राघवेंद्रे नैन्सी कए आखरी बेर देखबाक दावा करैत छल। ओकर दावा छल जे नैंसी कए एकटा आमक गाछ लग देखने छल आओर वैह लालू झा आओर पवन झाक नाम कए एहि केस से जोडऩे छल। जखन डॉग स्क्वाड आयल त ओ वैह घर पर रुकल जाहि घर मे नैंसी अंतिम बेर देखल गेल छलीह।
पुलिस लेल सबस पैघ सूत्र नैन्सी क पिता दिस स करल गेल एफआईआर छल। नैन्सी क पिता एफआईआर मे लिखेने छलाह जे एकटा आदमी मोटरसाइकिल पर नैन्सी कए ल गेल। ओहि बाइक क पॉछा पॉछा लालू झा आ पवन झा पैदल चलि रहल छलाह । जखनकि इ कतहूँ संभव नहि अछि जे एकटा आदमी जे खुद बाईक चला रहल छल ओ कोनो 12 वर्षीय लड़की क अपहरण क जबरन ल जा सकत। खैर आब पूरा मामला साफ अछि आ समाज लेल एकटा गंभीर सवाल अछि जे एहन मामला मे सरकार आ कानून स बेसी ओ समाज दोषी अछि जे अपन मूल्य कए छोडबा मे बताह बनल अछि।
एहन अपराध लेल अपराधी कए कानून सजा देत, मुदा अपराधी त इ समाज क बहुत लोक छथि जिनका के सजा देत….

robotstxt: allowed

filter: keep


text:
Saturday, November 2, 2013
दीप
163. दीप
एकटा बूढ़ कुम्हार शहरक अतिव्यस्त बाटपर ठाढ़ छल ।माँथपर छीट्टा छलै जाहिमे नीक नीक कलाकृतिसँ सजल दीप राखल छलै ।छीट्टाक बोझसँ वा उमरक प्रभावसँ ओकर डाँर झूकि गेल छलै ।गाड़ीकेँ रुकैत देख ओ झट दऽ ओकरा लऽग पहुँचि जाइ "सरकार, दिवाली लेल सुन्दर-सुन्दर दीप अछि ।मात्र दूइये टाका...एक्को टा कीन लिअ...भोरसँ एक्को टा नै बिकाएल ...भुखले छी...छूट देब...एगो कीन लिअ... ।"
सब बेर ओ एते बाजै आ सब बेर गाड़ी बला ओकरा फटकारि दै "रै बुड़बक ।आज के युग में दीप-बीप नहीं चलता है ।अब तो एक-से-एक मरकरी आ गया है ।जाओ रश्ता नापो ।समय खोटी मत करो ।" एते कहि गाड़ी बला फट दऽ गेट बन्द कऽ लै ।साँझमे चोकीदार अपन हिस्सा लेबाक लेल आबि गेलै ।ओकरा देख कुम्हार बाजल "बाबू जी ।आइ नै दऽ सकब ।पिछला चारि दिनसँ किछु आमदनी नै भेल ।कने किछु खुआ दिअ हमरा । पता नै अहाँकेँ अझुका हफ्दा दऽ सकब की नै, कारण जे हमरो जीवन तँ बिनु तेलक दीपे सन अछि ।जानि नै कते दिन धरि जरि सकत ।"
अमित मिश्र
एकटा बूढ़ कुम्हार शहरक अतिव्यस्त बाटपर ठाढ़ छल ।माँथपर छीट्टा छलै जाहिमे नीक नीक कलाकृतिसँ सजल दीप राखल छलै ।छीट्टाक बोझसँ वा उमरक प्रभावसँ ओकर डाँर झूकि गेल छलै ।गाड़ीकेँ रुकैत देख ओ झट दऽ ओकरा लऽग पहुँचि जाइ "सरकार, दिवाली लेल सुन्दर-सुन्दर दीप अछि ।मात्र दूइये टाका...एक्को टा कीन लिअ...भोरसँ एक्को टा नै बिकाएल ...भुखले छी...छूट देब...एगो कीन लिअ... ।"
सब बेर ओ एते बाजै आ सब बेर गाड़ी बला ओकरा फटकारि दै "रै बुड़बक ।आज के युग में दीप-बीप नहीं चलता है ।अब तो एक-से-एक मरकरी आ गया है ।जाओ रश्ता नापो ।समय खोटी मत करो ।" एते कहि गाड़ी बला फट दऽ गेट बन्द कऽ लै ।साँझमे चोकीदार अपन हिस्सा लेबाक लेल आबि गेलै ।ओकरा देख कुम्हार बाजल "बाबू जी ।आइ नै दऽ सकब ।पिछला चारि दिनसँ किछु आमदनी नै भेल ।कने किछु खुआ दिअ हमरा । पता नै अहाँकेँ अझुका हफ्दा दऽ सकब की नै, कारण जे हमरो जीवन तँ बिनु तेलक दीपे सन अछि ।जानि नै कते दिन धरि जरि सकत ।"
अमित मिश्र
Subscribe to: Post Comments (Atom)


text:
एहि बेरक गणतंत्र दिवसपर परेडमे प्रदर्शित बिहारक झांकीमे मिथिलाक कला संग मैथिली गीत बजैत छल, जे आनंद सृजित कयलक. पछिला बेर एहन नहि भेल छल. झांकी मिथिला व्यवहार केर आ गीत भोजपुरी बजैत छल! अचंभित कयने छल. हद तखन भेल जखन एकर विरोधमे मैथिल मुहँ दबने रहि गेल. रूपेश त्योंथ द्वारा सोशल साइट आ ब्लॉग पर उठाओल प्रश्न अपर्याप्त छल तथापि प्रभावी रहल. पछिला बेर एकजुट विरोध नहि भेने खटकब स्वाभाविक. एहन तरहक विरोधक स्वर आनोआन ठामसँ आयब अपेक्षित छल. पहिने बांग्ला फेर हिन्दी आ आब भोजपुरी हमरा सभक सामाजिक-सांस्कृतिक आ साहित्यिक परंपरा ओ धरोहरकेँ हरपय चाहैत अछि. कारण छैक जे हमर अहाँक अपेक्षा ओ सभ विपन्न छैक मुदा, ईहो सत्य जे ओ सभ अपन समृद्धिक प्रति हमरा अहाँसँ बेसी सजग अछि आ तेँ जहाँ कनियो कोनो बाट देखाइ छैक, झपट्टा मारबाक लेल चौंचक रहैत अछि. बहुत लोक आब एहि बातसँ असहमति प्रकट कऽ सकैत छथि जे बांग्ला आ हिन्दी, हमरा अहाँक अपेक्षा विपन्न नहि अछि. हं ....आब ई दुनू भाषा-संस्कृति, मैथिलीसँ बहुत आगाँ निकलि गेल अछि लेकिन से अपन सजगता आ कर्मठतासँ, माए, माटि आ ओकर संस्कारक प्रति अपन अनुरागसँ. हम अहाँ पाछाँ छुटि गेलहु, अपन अकर्मण्यतासँ, फुसियाहिक गौरवसँ. मुदा, एखनो हमर अहाँक पुरखा ततेक अरजि गेल छथि जे जँ मात्र तकरे आरि-कोण बना-सोना लेब तऽ ककरो सँ बेसी नमहर चास भऽ जाएत. सभ विपन्नता आ दरिद्रता दूर भऽ जाएत. मुदा से हो तऽ कोना? एहिठाम तऽ मुण्डे-मुण्डे मतिर्भिन्ना.... हम सबतऽ आरि छँटय बला लोक छी. अरारि करऽ बला लोक छी. बाटपर काँट गारय बला छी.
मैथिली झाँकीक संग मैथिली गीत बाजब स्वाभाविक छैक कोनो अतिशयोक्ति नहि मुदा जखन मैथिली-मिथिला संस्कृति आधारित झाँकीमे भोजपुरी गीत बजैत छैक तऽ ओ मात्र एकटा भूलचूक कि संयोग नहि छैक. ओ षडयंत्र छैक. मैथिलीक स्वतंत्र अस्तित्वके नकारबाक छुद्र प्रयास छैक. मुदा हमसब चुप रहैत छी। टुकुर-टुकुर तकैत रहैत छी. जखन हमर सभक चास-बासमे ककरो अनकर निमूधन माल-जाल अनायासे चलि जाइत अछि, खड़रल-बहारल दलान-खरिहान मे खुरदाउन कऽ देइत अछि आ'कि ककरो अबोध बालक अनायासे ककरो आम-अनरनेबा गाछपर झटहा फेक देइत छैक तऽ बिना कोनो विषेश क्षतियोकेँ ओहि अबोध-निमूधनकेँ दण्डित करबाक हेतु ओकर कुल-खनदानकेँ उकटैत, बेटी-रोटी गरियबैत आ भाला-गराँस निकालैत हमरा सभकेँ कनियो देरी नहि लगैत अछि मुदा जखन अपन मातृभूमि, मातृभाषा आ पारंपरिक संस्कार-संस्कृतिक संग जखन बलात्कार होइत अछि तखन हम सब गबदी मारने रहैत छी. एक दोसराक बकर-बकर मुँह तकैत रहैत छी. जँ केयो आगू आबियो जाइछ कदाचित तऽ फेर ओकर खिधांस करैत छी। मिथिला-मैथिलीक सम्मानसँ हमरा सभकेँ गौरवान्वित होयब स्वाभाविक अछि. मिथिला-मैथिलीक अस्मिताक सम्मान समस्त मैथिलक अधिकार अछि मुदा, अधिकारक संग कर्तव्यपरायणता सेहो हेबाक चाही. कोनो कर्तव्यनिष्ठेक मुँहसँ अधिकारक माँग नीक लगैत छैक आ नीक जकाँ सुनलो जाइत छैक. — चन्दन कुमार झा
Tags: आलेख


text:
Thursday, January 2, 2014
प्रभाव
169. प्रभाव
बीस टा लाउडिस्पिकरसँ बहराइत झमकौआ गीत दसो दिशाकेँ झनझना रहल छल ।मंचपर नर्तकी अंग प्रदर्शन करैत डाँर लचका रहल छल ।मंचक एक कोनमे गामक किछु कहबैका/नेताक द्वारा दारूक बोतल तोड़ल जा रहल छल ।किछु तँ दारूक नशा संग अश्लील इशारा करैत नर्तकीक संग नाचि रहल छल आ किछु पैसा उड़ा रहल छल ।मंचपर नर्तकीक संग नाचैत पति, बेटा आ बापकेँ दर्शक दिर्घामे बैसल ओकर पत्नी, माए आ बेटा-बेटी देख रहल छल ।दोसर दिन पक्किया खबरि उड़लै जे मंचासिन दू कहबैकाक बेटी-बेटा ककरो संग अश्लील काज करैत पकड़ाएल ।
अमित मिश्र
बीस टा लाउडिस्पिकरसँ बहराइत झमकौआ गीत दसो दिशाकेँ झनझना रहल छल ।मंचपर नर्तकी अंग प्रदर्शन करैत डाँर लचका रहल छल ।मंचक एक कोनमे गामक किछु कहबैका/नेताक द्वारा दारूक बोतल तोड़ल जा रहल छल ।किछु तँ दारूक नशा संग अश्लील इशारा करैत नर्तकीक संग नाचि रहल छल आ किछु पैसा उड़ा रहल छल ।मंचपर नर्तकीक संग नाचैत पति, बेटा आ बापकेँ दर्शक दिर्घामे बैसल ओकर पत्नी, माए आ बेटा-बेटी देख रहल छल ।दोसर दिन पक्किया खबरि उड़लै जे मंचासिन दू कहबैकाक बेटी-बेटा ककरो संग अश्लील काज करैत पकड़ाएल ।
अमित मिश्र
Subscribe to: Post Comments (Atom)


text:
इन्दौर
इन्दौर (/ɪnˈdɔːr/ ( सुनी)) भारतक मध्य प्रदेश राज्यक सभ सँ बेसी जनसङ्ख्या भेल तथा सभ सँ पैग शहर छी। ई इन्दौर जिला आ इन्दौर विभाग दुनूकें मुख्यालय छी। इन्दौर मध्य प्रदेश राज्यक वाणिज्यिक राजधानी सेहो छी। ई राज्यकें शिक्षाक मुख्य केन्द्रक रूपमे मानल जाएत अछि।
इतिहाससंपादित करें
मराठा राज (होलकर युग)संपादित करें
ब्रिटिश काल (इंदौर/होलकर राज्य)संपादित करें
आजादीके पश्चातसंपादित करें
भूगोलसंपादित करें
जलवायुसंपादित करें
यातायातसंपादित करें
विमानक्षेत्रसंपादित करें
रेलवे स्टेशनसंपादित करें
बाह्य जडीसभसंपादित करें
इन्दौरक सम्बन्धमे विकिपिडियाक भातृ योजनासभमे ताकी:
- इन्दौर दर्शन
- इन्दौर नगर तथा लाल बाग राजमहलक बारेमे
- लालबाग महल, इन्दौर (भारत दर्शन, हिन्दी चिट्ठा)
- सफ्टवेयर टेक्नोलोजी पार्क्स अफ इन्डिया, इन्दौर
- इन्दौर पुलिसक ब्लग
- हमर इन्दौर शहर (भरपूर जानकारी युक्त हिन्दी ब्लग)


text:
एहि बेरक बाढ़ि पछिला जेकाँ सन नै । सभटा सुड्डाह कऽ देलक आगियोसँ जल्दी। खेत पथारमे रेत आ बालुमे खाली अल्हुआक खेती। दुनू साँझ पप्पू भाइ अल्हुआ खाइत अकच्छ भऽ गेल छथि। वैदिक थिकाह, मुदा एहि कोसिकन्हामे ...
मुदा देखू भाग्य!
हरिद्वार सँ भातिजक चिठ्टी अबैत अछि- “आबि जाऊ काका, एतए वैदिक लोकनिक बड्ड पूछि अछि। भरि दिन हस्त-सन्चालन आ उदात्त, अनुदात्त आ स्वरित स्वरक मेलसँ वेदक पाठ करू आ साँझमे नीक – निकुइत मिष्टान्न, खीर-पूरी खाऊ”।
वैदिक जी ट्रेन धेलन्हि आ पहुँचि गेलाह हरिद्वार । ओतए पहुँचि स्नान-ध्यान कऽ भरि दिन कंठ फाड़ि आ हाथ घुमाए वैदिक मंत्रक पाठ केलन्हि । साँझमे मनसूबा बान्हि खेनाइपर बैसलाह जे आब बड्ड दिनुका बाद खीर-पूड़ी खएबाक अवसर भेटत।
मुदा एम्हर हिनका हरिद्वार पहुँचबासँ पहिनहि दोसर पंडित लोकनिमे विचार-विमर्श भेल कारण ओ लोकनि खीर- पूड़ी खाइत-खाइत अकच्छ भऽ गेल छलाह। से सर्वसम्मतिसँ विचार कएल गेल जे आइसँ किछु दिनक लेल खेनाइक मेन्यू बदलल जाए। विचार भेल जे आइसँ वेदपाठक बाद अल्हुआ आ दूध किछु दिन धरि देल जाए।
वैदिक जी खाइ लेल मनसूबा बन्हने बैसल छलाह जे आइ जे खेनाइ अएत तँ ओहि खेनाइकेँ हिस्सक छोड़ा देबैक।
मुदा तखने वज्रपात भेल, –सोझाँ अल्हुआ महाराज विद्यमान ।
वैदिक जी हाथ जोड़ैत अल्हुआ महराजसँ बजलाह-
“सरकार हम तँ ट्रेनसँ आएल छी मुदा अहाँ कोन सवारीसँ अएलहुँ जे हमरासँ पहिनहिसँ विराजमान छी ।“


text:
बाजीराव प्रथम
पेशवा बाजीराव प्रथम (१७०० - १७४०) महान सेनानायक छलाह। ओ १७२० सँ १७४० धरि मराठा साम्राज्यके चारिम छत्रपति शाहूजी महाराजक पेशवा (प्रधानमन्त्री) रहल छल। हिन्का 'बाजीराव बल्लाल' या 'थोरले बाजीराव'क नाम सँ सेहो जानल जाइत अछि। ओ अपन कुशल नेतृत्व एवं रणकौशलक बल पर मराठा साम्राज्यक विस्तार (विशेषतः उत्तर भारतमे) केलक। अही कारण ही हुन्का मृत्युके २० वर्षक बाद हुन्कर पुत्रक शासनकालमे मराठा साम्राज्य अपन चरमोत्कर्ष पर पँहुचा सकल छल। बाजीराव प्रथमकs सभ ९ पेशवामे सर्वश्रेष्ठ मानल जाईत अछि।
एहो सभ देखी[सम्पादन करी]


text:
जेनिफर लरेन्स
जेनिफर श्रेडर लरेन्स (जन्म अगस्त १५, १९९०) एक अमेरिकी अभिनेत्री छी । सन् २०१५ के बाद लरेन्स विश्वके सभसँ बेसी पैसा लेनिहार अभिनेत्री छी आ हुनकाद्वारा अभिनित चलचित्र ५.५ बिलियन अमेरिकी डलर कुल नाफा कमाए चुकल अछि । ओ सन् २०१३ मे टाइम दुनियाक सभसँ प्रभावशाली १०० लोकमे शामिल भेल छल आ सन् २०१६ मे फोर्ब्स सेलिब्रिटी १०० सूचीमे सेहो शामिल भेल छल ।
अपन बाल्यकालक दौरान लरेन्स चर्च नाटक आ विद्यालय साङ्गीतिक कार्यक्रममे भाग लैत छल । १४ वर्ष भेलाक बाद, एक वुद्धिमता सहकर्मी हुनका न्यू योर्कमे पहिचान केलक । तकर तुरन्त बाद ओ लस एन्जलस चलि गेल आ अपन अभिनय करियरक आरम्भ टेलिभिजन कार्यक्रममे आगन्तुक भूमिकाक संग केनए छल । हुनकर पहिल मुख्य भूमिका भेल कार्यक्रम द बिल एङ्गभल शो (२००७-२००९) रहल । सन् २००८ मे गार्डेन पार्टी चलचित्रमे सहायक भूमिका करैत ओ चलचित्र जीवनक आरम्भ केलक । सन् २०१० मे स्वतन्त्र नाटक विन्टर्स बोनमे गरीब बालिकाक भूमिका करि ओ चर्चित भेल छल । सन् २०११ मे एक्स-मेन: फर्स्ट क्लासमे मिस्टिक भूमिकाक लेल हुनका वृहत चर्चा मिलल जे बादोमे ओ ई चलचित्र सृङ्खलामे जारी राखने अछि ।
जीवनी[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
जेनिफर लरेन्सक सम्बन्धमे विकिपिडियाक भातृ योजनासभमे ताकी:


text:
Monday, March 25, 2013
दर्दक खजाना
विहनि कथा- दर्दक खजाना
एकटा वृद्ध पथिक अति व्यस्त सड़कपर डगमगाइत डेगसँ चलैत जा रहल छल ।खन सड़कक कातमे तँ खन माँझमे चलैत, लागैत छल जे सुधि-बुधि हेरा गेल छै ।कतेको गाड़ी बाला ओहि पथिककें बचबैत चलि गेल मुदा एकटा मोटरसाइकिल बाला अपनाकें सम्हारि नै सकलै ।मोटरसाइकिलक अगिला चक्का वृद्ध पथिकक टाँगक मध्यमे सन्हिया गेलै ।एहि टक्करसँ ओ पथिक मुँहे भरे खसल ।मुँह हाथ आ ठेहुनमे बड जोरसँ चोट लागलै आ पथिक अचेत भऽ गेल ।फाटि गेल धोती खूनसँ ललिया गेलै ।मोटरसाइकिल बालाक संग अड़ोस-पड़ोसक लोक दौड़ल आ पथिककें उठा कऽ एकटा दोकानपर राखल बेन्चपर सुता देलकै ।किछु कालक बाद वृद्धकें होश एलै ।होश आबिते ओ जाए लागलै तँ एकटा नवयुवक कहलकै ,"बाबा, कने बिलमि जाउ ।डाँक्टर बाबू आबिते हेथिन्ह ।कमसँ कम पेन किलर तँ लऽ लिअ ।बड दर्द होइत हएत ।"
ई सुनिते पथिक घूरि गेल आ नवयुवक लऽग आबि शान्त स्वरमे बाजल, "बौआ, हमर अपन बेटा-पुतौह हमरा बोझ बूझि हमरे घरसँ निकालि कऽ जे दर्द देलक, ओहि दर्द लऽग ई दर्द पासङगो बराबर नै छै ।"
एहिसँ पहिने कि किओ किछु बाजितै ओ वृद्ध पथिक ईनाम भेटल दर्दक खजाना समेटने भीड़मे हेरा गेल ।
अमित मिश्र
एकटा वृद्ध पथिक अति व्यस्त सड़कपर डगमगाइत डेगसँ चलैत जा रहल छल ।खन सड़कक कातमे तँ खन माँझमे चलैत, लागैत छल जे सुधि-बुधि हेरा गेल छै ।कतेको गाड़ी बाला ओहि पथिककें बचबैत चलि गेल मुदा एकटा मोटरसाइकिल बाला अपनाकें सम्हारि नै सकलै ।मोटरसाइकिलक अगिला चक्का वृद्ध पथिकक टाँगक मध्यमे सन्हिया गेलै ।एहि टक्करसँ ओ पथिक मुँहे भरे खसल ।मुँह हाथ आ ठेहुनमे बड जोरसँ चोट लागलै आ पथिक अचेत भऽ गेल ।फाटि गेल धोती खूनसँ ललिया गेलै ।मोटरसाइकिल बालाक संग अड़ोस-पड़ोसक लोक दौड़ल आ पथिककें उठा कऽ एकटा दोकानपर राखल बेन्चपर सुता देलकै ।किछु कालक बाद वृद्धकें होश एलै ।होश आबिते ओ जाए लागलै तँ एकटा नवयुवक कहलकै ,"बाबा, कने बिलमि जाउ ।डाँक्टर बाबू आबिते हेथिन्ह ।कमसँ कम पेन किलर तँ लऽ लिअ ।बड दर्द होइत हएत ।"
ई सुनिते पथिक घूरि गेल आ नवयुवक लऽग आबि शान्त स्वरमे बाजल, "बौआ, हमर अपन बेटा-पुतौह हमरा बोझ बूझि हमरे घरसँ निकालि कऽ जे दर्द देलक, ओहि दर्द लऽग ई दर्द पासङगो बराबर नै छै ।"
एहिसँ पहिने कि किओ किछु बाजितै ओ वृद्ध पथिक ईनाम भेटल दर्दक खजाना समेटने भीड़मे हेरा गेल ।
अमित मिश्र
Subscribe to: Post Comments (Atom)


text:
आँधीखोला गाउँपालिका
आँधिखोला स्याङ्जा जिलाक उत्तर क्षेत्रमे फैलल एक गाउँपालिका छी । वि.सं २०७३ सालमे सङ्घीय मामिला तथा स्थानीय विकास मन्त्रालय ७४४ स्थानीय तह (गाउँपालिका तथा नगरपालिका) लागू करैत स्याङ्जा जिलामे सेतीदोभान, पञ्चमुलक (१,२,४-६,८,९) वडासभ, फापरथुम, चिलाउनेबास, बिचारीचौतारा आ वाङसिङ देउराली गाउँ विकास समितिसभके समेट आँधिखोला गाउँपालिका घोषणा कएल गेल अछि ।
जनसङ्ख्या[सम्पादन करी]
प्रदेश नं. ४ स्थित स्याङ्जा जिलामे सेतीदोभान, पञ्चमुलक (१,२,४-६,८,९) वडासभ, फापरथुम, चिलाउनेबास, बिचारीचौतारा आ वाङसिङ देउराली गाविससभके मिला आँधिखोला गाउँपालिका बनाने अछि ।राष्ट्रिय जनगणना २०६८कऽ अनुसार ई ठाउँसभके जनसंख्याके जोड आँधिखोला गाउँपालिकाक जनसंख्या १६,५८९ रहल अछि ।
भू-वनोट[सम्पादन करी]
आँधिखोला गाउँपालिकामा ६ वडासभ रहल अछि । आँधिखोलाक कुल क्षेत्रफल ६९.६१ वर्ग किमी अछि । ई गाउँपालिकाक पूर्वमे पुतलीबजार नगरपालिका आ फेदीखोला तहिना पश्चिममे पर्वत जिला अछि। एकर उत्तरी भागमे फेदीखोला आ पर्वत जिला अछि दक्षिणी क्षेत्रमे पुतलीबजार नगरपालिका आ अर्जुनचौपारी परैत अछि ।
सन्दर्भ सामग्रीसभ[सम्पादन करी]
- ↑ "स्याङ्जाको मतगणना सकियो, कहाँ कसले जित्यो?", सेतोपाटी, ५ जेठ २०७४, अन्तिम पहुँच ५ जेठ २०७४।


text:
Sunday, November 17, 2013
अजीब प्रश्न
168. अजीब प्रश्न
"की अहाँ हमरासँ प्रेम करैत छी ?" बड अजीब प्रश्न पूछल गेल छल । आइ बारह वर्षक बाद अजयकेँ हुनक पूर्व प्रेमिका भेंटि रहल छली । एहन अवसरपर प्रेमिका द्वारा पूछल गेल प्रश्नक इच्छा तँ अजयकेँ नहिंये टा छल ।अपनाकेँ सम्हारैत अजय बाजल "इहो कोनो पूछैक बात छै ! अहाँ तँ हमर जीवनक निर्देशक छी ।अहीं तँ हमर साधना छी ।हमर प्रेमक डोरि तँ सदिखन अहाँसँ जुड़ल अछि ।" कहुना कऽ अपन बात पूरा करैत-करैत घामसँ नहा गेल छल अजय । अजयक स्वीकारोक्ति सूनि प्रेमिका बजली " तखन हमर एकटा काज कऽ अपन प्रेमक परीक्षा दिअ । अहाँ हमरा एकटा सन्तान दऽ दिअ ... आब गारि-मारि सहन नै होइत अछि ... बस एक राति लेल संग... ।" बात पूरा नै भऽ सकल ।आँखि नोरा गेल छलै आ कण्ठसँ सिसकारी फूटऽ लागल छलै जाहिमे आगूक शब्द दबि गेल छलै ।अजयक मोनमे भयंकर चक्रबात उठि गेल छल ।जबाब की देल जाए ? किछु फुराइते नै छलै ।बेर-बेर एतबे सोचैत छल, पैघ नाक बाला ई समाज कतेक प्रतारित करैत अछि जे कोनो वियाहल नारी एतेक नीच काज करबाक लेल मजबूर भऽ जाइत अछि !
अमित मिश्र
"की अहाँ हमरासँ प्रेम करैत छी ?" बड अजीब प्रश्न पूछल गेल छल । आइ बारह वर्षक बाद अजयकेँ हुनक पूर्व प्रेमिका भेंटि रहल छली । एहन अवसरपर प्रेमिका द्वारा पूछल गेल प्रश्नक इच्छा तँ अजयकेँ नहिंये टा छल ।अपनाकेँ सम्हारैत अजय बाजल "इहो कोनो पूछैक बात छै ! अहाँ तँ हमर जीवनक निर्देशक छी ।अहीं तँ हमर साधना छी ।हमर प्रेमक डोरि तँ सदिखन अहाँसँ जुड़ल अछि ।" कहुना कऽ अपन बात पूरा करैत-करैत घामसँ नहा गेल छल अजय । अजयक स्वीकारोक्ति सूनि प्रेमिका बजली " तखन हमर एकटा काज कऽ अपन प्रेमक परीक्षा दिअ । अहाँ हमरा एकटा सन्तान दऽ दिअ ... आब गारि-मारि सहन नै होइत अछि ... बस एक राति लेल संग... ।" बात पूरा नै भऽ सकल ।आँखि नोरा गेल छलै आ कण्ठसँ सिसकारी फूटऽ लागल छलै जाहिमे आगूक शब्द दबि गेल छलै ।अजयक मोनमे भयंकर चक्रबात उठि गेल छल ।जबाब की देल जाए ? किछु फुराइते नै छलै ।बेर-बेर एतबे सोचैत छल, पैघ नाक बाला ई समाज कतेक प्रतारित करैत अछि जे कोनो वियाहल नारी एतेक नीच काज करबाक लेल मजबूर भऽ जाइत अछि !
अमित मिश्र
Subscribe to: Post Comments (Atom)


text:
काल्हि भोरे कनियाँ सँ मूहाँ-मूँहीँ भ' गेल छल ।साँझ मे आँफिस सँ एलौँ त' देखलौँ कनियाँ हमर घर सून क' नैहरक शरण ल' लेने छलथि तेँए दुआरे आइ भोरे चाहक दोकान पर चाह पिब' आब' पड़ल ।दोकानक पिछू भांगक अनेरूआ गाछ पसरल छलै । दोकान पर एलौँ त' देखलौँ जे ओहि भांगक खेत मे भीड़ लागल छलै ।सही बात जानबाक इच्छा सँ भीड़ मे हमहूँ शामिल भ' गेलौँ ।एकटा गाछक छाहरि मे एकटा नवजात नेना ,जेकर शरीर पर एखनो खून लागल छल . कंठ फाड़ि क' कानै छलै । ओ के छल से ककरो पता नै छलै? जतेक मुँह ततेक बात । एक आदमी बाजल जे फल्लाँ बाबूक बेटीक पाप छै , आ फेर ओहि नेनाक बात नै क' ओकर जननीक आचरणक बात कर' लागल ।रौद गरम भ' रहल छलै आ बच्चा और जोर सँ कान' लागल छलै ।गामक नामी लोक सब ओकरा पाप कहि छूबै सँ भागै छलथि ।हमरा मोन भेल जे एकरा भूख लागल हेतै तेँए दूध पिया दी मुदा समाजक डरे मोनक बात मोने रहि गेल ।आश्चर्य होइ छल जे जननी त' जननीये होइ छै ,वियाह सँ पहिले वा वियाहक बाद , जँ माँ बनल त' माएक करेज त' माएके हेबाक चाही । माएक जे कर्तव्य छै से पूरा करबाक चाही । मुदा एत' माता कुमाता भ' गेल छथि ।ओ माँ अपन खून के एना किए छोड़ि देलक एकर जबाबो जल्दीये भेँट गेल , कारण साफ छल इ समाज । तखने एकटा भिखमंगा के टोली ओत' रूकल ।ओहि मे सँ एकटा स्त्री के रहल नै गेलै आ ओ आगू बढ़ि ओहि नेनाके अपन करेज सँ साटि लेलक । नेनाक कननाइ बंद भ' गेलै । अनाथ के माएक ममता भेट गेलै ।एखन समाजक अमीर ठिकेदार सबहक मानबता आ ममत्व के ललकाइर रहल छल ओहि गरीब भिखमंगनी के मैल कोरा । ।
अमित मिश्र


text:
मारिया क्युरी
मारिया क्युरी (वाल्यकालक नाम: मारिया सालोमिया स्कोलोडोवस्का), Maria Salomea Skłodowska-Curie (/ˈkjʊri, kjʊˈri/;[१] French: [kyʁi]; (१८६७ नोभेम्बर ७ - १९३४ जुलाई ४) एकटा विख्यात भौतिकविद तथा रसायनशास्त्री छल । ओ रेडियम तत्व पत्ता लगेने छल ।[२] विज्ञानक दुटा शाखामे (भौतिक शास्त्रमे नोबेल पुरस्कार तथा रसायन शास्त्रमे नोबेल पुरस्कार)मे नोबेल पुरस्कार सँ सम्मानित भेल पहिल वैज्ञानिक छी ।[३] वैज्ञानिक माता मेरीक दुनु पुत्रीसभ सेहो नोबल पुरस्कार प्राप्त केने छल। जेठकी पुत्री आइरीनक १९३५मे रसायन विज्ञानमे नोबेल पुरस्कार प्राप्त भेल छल तथा छोटकी पुत्री ईवक १९६५मे शान्तिक लेल नोबेल पुरस्कार जितने छल । म्याडम क्युरी आधुनिक विज्ञान जगतके महत्वपूर्ण योगदान दिक गौरवमय स्थान राखमे सफल साधिका छी । एकेटा वंशमे पहिल आर दोसर पुस्ताक पाँच गोटे सदस्य नोबेल पुरस्कार लेबमे सफल भेल विश्वक लेल उदाहरण भेल अछि । आपन जीवनकालमे म्याडम क्युरी दुबेर नोबेल पुरस्कारसँ विभूषित भेल तथा इन्कर पति पियरे क्युरी,पुत्री इरेने क्युरी एवम् जमाई फ्रैकरिक जुलियट सेहो नोबेल पुरस्कारसँ विभूषित हुवमे अवसर प्राप्त hindustan times
जीवनी[सम्पादन करी]
सन्दर्भ सामग्रीसभ[सम्पादन करी]
- ↑ "Curie". Random House Webster's Unabridged Dictionary.
- ↑ "म्याडम मारिया क्युरी" (एचटीएमएल), साइंस ब्लगर्स असोसिएशन अफ इंडिया, मूलसँ २०१२-०७-१५-मे सङ्ग्रहित।
|accessyear=प्यारामिटर ग्रहण नै केलक (सहायता);
|accessmonthday=प्यारामिटर ग्रहण नै केलक (सहायता)
- ↑ "नोबेल पुरस्कार क तथ्य"।
|अभिगमन तिथि=प्यारामिटर ग्रहण नै केलक (सहायता)


text:
कलकत्ता/ दड़िभंगा. मैथिली फ़िल्म अकादमी, दरभंगाक तत्वावधानमे आगामी 2-3 मार्च, 2013 कें कामेश्वरसिंह संस्कृत विश्वविद्यालय, दरभंगाक दरबार हॉलमे द्विदिवसीय मैथिली फिल्म फेस्टिवल आयोजित होमय जा रहल अछि. विदित हो जे एहि सं पूर्व दरभंगा इन्टरनेशनल फ़िल्म फ़ेस्टिवल आयोजन एही स्थान पर किछु दिन पहिने भेल छल. मुदा ई पहिल अवसर होयत जे कोनो फ़िल्म फ़ेस्टिवल पूर्णत: मैथिली फ़िल्म कें केन्द्रमे राखि कयल जा रहल अछि. एहि अवसर पर मैथिली हिट फिल्मक प्रदर्शनक संग-संग मैथिली फ़िल्म, फ़िल्मक निर्माण आदिक पक्ष पर महत्वपूर्ण परिचर्चा कयल जायत. मैथिली सिनेमाक इतिहासक अवधि ओना तs बड्ड पैघ अछि, मुदा सिनेमा संबंधी उपलब्धि वा उत्पादकता ओतबे कम. तइयो, एहन तरहक आयोजन केर महत्व कम नहि. विस्तृत मैथिल मानसिकताक विस्मृत जागरूकता कें पुन: जागृत करयमे उल्लेखनीय योगदान अबस्से होयत. एहिसं उद्यमी मैथिल कें एहि क्षेत्रमे पदार्पण करबामे प्रेरणा भेटत.
मैथिली फ़िल्म फ़ेस्टिवलक पहिल दिन अर्थात 2 मार्चके 12:30 बजे उद्घाटन कार्यक्रम राखल गेल अछि. एहि कार्यक्रम उदघाटन करताह मैथिलीक पहिल फ़िल्म 'ममता गाबय गीत’ केर निर्देशक सी परमानन्द. फ़िल्मक विशेष जानकारी रखनिहार कौशल किशॊर चौधरी, “कन्यादान” फ़िल्ममे लाल कक्का केर भूमिकाक निर्वहन केनिहार प्रसिद्ध साहित्यकार चन्द्रनाथ मिश्र 'अमर', मैथिली रंगमंचक पहिल महिला रंगकर्मी प्रेमलता मिश्र ‘प्रेम', मैथिलीक पहिल फ़िल्म केर सहनिर्माता केदारनाथ चौधरी उदघाटन समारोहमे विशेष अतिथिक रूप मे उपस्थित रहताह. उदघाटनक बाद मैथिलीक सफ़ल फ़िल्मक प्रदर्शन कयल जायत. एहि अवसर पर सस्ता जिनगी महग सेनूर, दुलरुआ बाबू, सेनुरक लाज, गरीबक बेटी, कखन हरब दुख मोर आदि सहित किछु डॉक्यूमेंट्री फ़िल्म एवं किछु सीडी फ़ॉर्मेटमे बनल मैथिली फ़िल्म देखाओल जायत.
पहिल दिनक पहिल सत्र मैथिली फ़िल्मक इतिहास, दशा व दिशा, भूत, वर्तमान, भविष्य आदि विषय पर केन्दित होयत. एहि सत्रमे निर्माता, निर्देशक, अभिनेता, समीक्षक समेत दर्शकक विचार पर एकसंगे उपयोगी चर्चा होयत. साढे छह बजे सं सांस्कृतिक कार्यक्रम आयोजन कयल जायत जाहिमे स्थानीय कलाकार लोकनि द्वारा मैथिली फ़िल्मक गीतक मनोरंजक प्रस्तुति होयत.
दोसर दिनक पहिल सत्रमे आयोजित फ़िल्मी संगोष्ठी एक तरहें फ़िल्म निर्माणक तकनीकी पक्ष पर केन्द्रित अछि. एहि सत्रमे सेहो फ़िल्म निर्माण सं जुड़ल लोक सब भाग लेताह. साढे पांच बजे खुला सत्र केर आयोजन कयल गेल अछि. खुला सत्रक समापनक उपरान्त सम्मान समारोहक आयोजन होयत. एहिमे एखन धरि मैथिली फ़िल्ममें अमूल्य योगदान देनिहार लगभग 10 गोटे कें माइफ़ा द्वारा सम्मानित कयल जायत. अंतमे रंगारंग कार्यक्रमक उपरान्त एहि मैथिली फिल्म फ़ेस्टिवल केर कार्यक्रमक समापन होयत. एहि फ़िल्म महोत्सवमे मैथिली फ़िल्मसं जुड़ल अधिकांश लोकनिक सहभागिताक अपेक्षित अछि. मैथिलीक लोकप्रिय फ़िल्म ‘पिया संग प्रीत कोना हम करबै' केर समस्त यूनिट/दलक आगमन केर सूचना अछि. एहि फ़िल्मक अभिनेत्री ट्विंकल घोष, फ़िल्मक गीतकार एवं कलाकार शंभूनाथ मिश्र, दिनेश मिश्र समेत लगभग सभ गोटे भाग लेताह. वस्तुत: ई पहिल अवसर होयत जाहि मे एतेक कलाकारक समावेश देखबाक भेटत. (Report: भास्कर झा )
मैथिली फ़िल्म फ़ेस्टिवलक पहिल दिन अर्थात 2 मार्चके 12:30 बजे उद्घाटन कार्यक्रम राखल गेल अछि. एहि कार्यक्रम उदघाटन करताह मैथिलीक पहिल फ़िल्म 'ममता गाबय गीत’ केर निर्देशक सी परमानन्द. फ़िल्मक विशेष जानकारी रखनिहार कौशल किशॊर चौधरी, “कन्यादान” फ़िल्ममे लाल कक्का केर भूमिकाक निर्वहन केनिहार प्रसिद्ध साहित्यकार चन्द्रनाथ मिश्र 'अमर', मैथिली रंगमंचक पहिल महिला रंगकर्मी प्रेमलता मिश्र ‘प्रेम', मैथिलीक पहिल फ़िल्म केर सहनिर्माता केदारनाथ चौधरी उदघाटन समारोहमे विशेष अतिथिक रूप मे उपस्थित रहताह. उदघाटनक बाद मैथिलीक सफ़ल फ़िल्मक प्रदर्शन कयल जायत. एहि अवसर पर सस्ता जिनगी महग सेनूर, दुलरुआ बाबू, सेनुरक लाज, गरीबक बेटी, कखन हरब दुख मोर आदि सहित किछु डॉक्यूमेंट्री फ़िल्म एवं किछु सीडी फ़ॉर्मेटमे बनल मैथिली फ़िल्म देखाओल जायत.
पहिल दिनक पहिल सत्र मैथिली फ़िल्मक इतिहास, दशा व दिशा, भूत, वर्तमान, भविष्य आदि विषय पर केन्दित होयत. एहि सत्रमे निर्माता, निर्देशक, अभिनेता, समीक्षक समेत दर्शकक विचार पर एकसंगे उपयोगी चर्चा होयत. साढे छह बजे सं सांस्कृतिक कार्यक्रम आयोजन कयल जायत जाहिमे स्थानीय कलाकार लोकनि द्वारा मैथिली फ़िल्मक गीतक मनोरंजक प्रस्तुति होयत.
दोसर दिनक पहिल सत्रमे आयोजित फ़िल्मी संगोष्ठी एक तरहें फ़िल्म निर्माणक तकनीकी पक्ष पर केन्द्रित अछि. एहि सत्रमे सेहो फ़िल्म निर्माण सं जुड़ल लोक सब भाग लेताह. साढे पांच बजे खुला सत्र केर आयोजन कयल गेल अछि. खुला सत्रक समापनक उपरान्त सम्मान समारोहक आयोजन होयत. एहिमे एखन धरि मैथिली फ़िल्ममें अमूल्य योगदान देनिहार लगभग 10 गोटे कें माइफ़ा द्वारा सम्मानित कयल जायत. अंतमे रंगारंग कार्यक्रमक उपरान्त एहि मैथिली फिल्म फ़ेस्टिवल केर कार्यक्रमक समापन होयत. एहि फ़िल्म महोत्सवमे मैथिली फ़िल्मसं जुड़ल अधिकांश लोकनिक सहभागिताक अपेक्षित अछि. मैथिलीक लोकप्रिय फ़िल्म ‘पिया संग प्रीत कोना हम करबै' केर समस्त यूनिट/दलक आगमन केर सूचना अछि. एहि फ़िल्मक अभिनेत्री ट्विंकल घोष, फ़िल्मक गीतकार एवं कलाकार शंभूनाथ मिश्र, दिनेश मिश्र समेत लगभग सभ गोटे भाग लेताह. वस्तुत: ई पहिल अवसर होयत जाहि मे एतेक कलाकारक समावेश देखबाक भेटत. (Report: भास्कर झा )


text:
चीनी दार्शनिक यात्री फाह्यान अपन यात्रा वृतांत मे पाटलिपुत्र क एकटा अस्पताल क जिक्र करैत लिखने छल जे एतय भारत सहित विश्व क सुदूर कोना से लोग इलाजक लेल अबैत छल । सन् 1951 मे पटना स्थित कुम्हरार मे जे खुदाई भेल छल ओहि मे से एकटा माटिक मुहर भेटल छल जाहिमे ‘अरोग्य विहार’ लिखल छल जे संभवत: फाह्यान क कथन क पुष्टि करैत छल। 60क दशक मे जखन भारतीय राजनीति क युवा तुर्क पूर्व प्रधानमंत्री चंद्रशेखर अपन कोनो बीमारी क बेहतर इलाज लेल दिल्ली आएल छलाह त दिल्ली क चिकित्सक हुनका से कहने छलाह कि अहॉंक बेहतर इलाज बिहारे टा मे संभव अछि । बिहार 70क दशक तक एहि मामला मे अगुआ रहल । पटना मे मेडिकल पढाई लेल 1874 मे टेम्पल मेडिकल स्कूल खुलल त बंगालक बाद दोसर सबस पैघ अस्पताल 1886 मे दरभंगा मे खुलल । 200 बेड वाला ओ अस्पताल महिला लेल एकटा वरदान छल, किया कि नहि केवल ओहि मे अलग स महिला वार्ड छल बल्कि महिला चिकित्सक सेहो छलीह । बिहारक पहिल ऑपरेशन थियेटर वाला इ अस्पताल देशक पहिल एहन अस्पताल छल जे नि:शुल्क इलाजक देबाक नीति अपनेलक । शिक्षा क्षेत्र जेकां चिकित्साक क्षेत्र मे सेहो दरभंगा महाराजक उल्लेख आन ठाम सेहो भेटैत अछि । कलकत्ता मेडिकल कॉलेजक अलावा 1916 में लुटियन जोन मे लेडी हार्डिंग मेडिकल कालेज आ अस्पताल बनि चुकल पहिल सार्वजनिक अस्पताल क निर्माण क अधिकतम खर्च तिरहुत क महाराजा रमेश्वर सिंह उठौने छलाह । बिहार चिकित्साक क्षेत्र मे अगुआ भेलाक बावजूद कोना पछुआ गेल । बीमारी आ जनसंख्याक अनुरूप इलाजक व्यवस्था किया नहि बढल । देश मे सबस नीक इलाज केनिहार बिहार कोना असाध्य रोग स पीडित भ गेल । देश कए नि:शुल्क इलाजक कन्सेप्ट देनिहार बिहार क लोग आइ कोना दवाई आ जांच क नाम पर लूटल जा रहल छथि । बहुत रास एहने सवाल पर प्रकाश दैत प्रस्तुत अछि पत्रकार सुनील कुमार झा आ नीलू कुमारी क लिखल शोध परक आलेख ‘ बढैत गेल बीमारी, घटैत गेल इलाज – समदिया
प्राचिन काल मे विदेह, अंग आ मगध ई बिहार क तीन टा भाग छल । मगध आयुर्वेदिय चिकित्सा पद्धति क लेल शुरूए स विख्यात छल । पौराणिक कथा मे छल जे कृष्ण क पुत्र शाम्ब कए कुष्ठ रोग स मुक्ति क लेल विशेष सुर्य पुजा कैल गेल छल जाहि लेल विशेष रूप से मग ब्राह्मण कए बजाओल गेल छल जे शाम्ब कए कुष्ठ मुक्त केलाह । कालान्तर मे यैह मग ब्राह्मण बिहार क पटना, नालंदा आदि आदि जगह पर बसि गेल । मानल जाएत अछि जे यैह मग ब्राह्मण क कारण एहि प्रदेश क नाम मगध पड़ल । मगं धारयति इति मगध: । मौर्य साम्राज्यक सुत्रधार चाणक्य क कौटिल्य अर्थशास्त्र मे सेहो मरणोपरांत शव परीक्षा क उल्लेख भेटैत अछि जाहि स ई सिद्ध होएत अछि जे आयुर्वेद आ विकृतिविज्ञान ओ समय सेहो उन्नत छल ।
गुप्त साम्राज्य क काल मे सेहो एतौका चिकित्सा विज्ञान उन्नत छल । चन्द्र गुप्त विक्रमादित्य क दरबार मे धन्वन्तरि राजवैद्ध छलाह । पाटलिपुत्र मे हुनकर आरोग्य शाला धन्वन्तरि विहार आयुर्वेदक उत्कर्ष स्मारक छल । नालंदा विश्वविद्यालय मे रसशास्त्र क विशेष पढ़ाई होएत छल, ओकर खंडहर मे अखनो रसशासास्त्र क भट्टी देखार होएत छल । मिथिला आयुर्वेद क जनक कहल जाएत छल । आयुर्वेद क पहिल परीक्षा संस्कृत संजीवनी समाज दिस से लेल गेल जे बाद मे बिहारोत्कल संस्कृत समिति दिस स कैल गेल । राजकीय धर्मसमाज संस्कृत कॉलेज, मुजफ्फरपुर मे आयुर्वेद क विभाग स्थापित भेल, जतय प्राचीन प्रणाली से आयुर्वेद क शिक्षा विभाग स्थापित भेल । 1914 मे सर्वप्रथम प्रान्तीय वैद्ध सम्मेलन सेहो पटना मे भेल । उस्मानीया कमिटी क रिपोर्ट क आधार पर जखन 1925 मे आधुनिक पद्धति से आयुर्वेदीय शिक्षा क लेल मद्रास मे कॉलेज खुलल त बिहार सेहो एकरा स अछुता नहि रहल आ 1926 मे पटना मे राजकीय आयुर्वेदिक स्कूल आ राजकीय तिब्बी स्कूल क स्थापना भेल । मुगलकाल मे पटना हकीमी चिकित्सा क सबसे पैध केन्द्र छल । हकीम सैयद काजी हुसैन क नाम एतेक मशहुर छल कि मरीज दिल्ली से पटना हुनका स इलाज क लेल आबैत छल । हुनका मसीहे जहॉं क पदवी भेटल छल ।
पाश्चात्य चिकित्सा पद्धति
मुगल क समय से ई मशहूर भए गेल छल जे पाश्चात्य चिकित्सा पद्धति बहुत चमत्कारी छल किएक त मुगल सम्राट जहॉंगीर क काल मे एकटा अंगरेज चिकित्सक हुनकर महिलाक असाध्य रोग कए ठीक कए देने छलाह । एहि लेल भारत मे पाश्चात्य चिकित्सा क मांग बढ़ल । एहि मांग क देखैत 1835 मे भारत क पहिल मेडिकल कॉलेज कलकत्ता मे खोलल गेल, जतय चिकित्सा पद्धति क स्नातक स्तर क पढ़ाई शुरू भेल । कलकत्ता स रेलवे संपर्क रहला क कारण कलकत्ता क चिकित्सक पटना आबिकए अपन सेवा दिअ लागल । 1885 ई. क गजट मे एकटा सिविल असिस्टेन्ट सर्जन क पद लेल विज्ञापन आयल अछि जाहि से ई साबित होएत अछि जे ओहि समय मे एलौपेथिक डाक्टर क मांग ओहि समय मे हुए लागल छल । 1874 ई मे तत्कालिक अंगरेज गर्वनर सर रिचार्ड टेम्पल क नाम पर पटना मे एकटा मेडिकल स्कूल खुलल जेकर नाम टेम्पल मेडिकल स्कूल राखल गेल । ओहि समय एहि मे 165 विद्याथी पढ़ैत छल जेकरा मे तीन चौथाई मुश्लिम छल । पढ़ाई उर्दू जुबान मे होएत छल आ पढ़ाई पूरा केलाक बाद विद्यार्थी कए प्रैक्टीसक लेल लाइसेंस सेहो भेटैत छल। पढ़ाई क अवधि स्नातक पाठ्यक्रम स कम छल । ई स्कूल क प्राचार्य पटना क सिविल सर्जन होएत छल । टेम्पल स्कूल मे छोट सन एकटा अस्पताल सेहो छल । ओकरा बांकिपुर जेनरल हॉस्पीटल कहल गेल जे बाद मे पटना मेडिकल कॉलेज अस्पताल बनि गेल ।
1922 मे एहि स्कूल कए कॉलेजक दर्जा प्रदान कैल गेल। पटना मेडिकल स्कूल क स्थान पर मेडिकल कॉलेज क निर्माण लेल तिरहुत रियासत दिस स महाराज रामेश्वर सिंह नहि केवल 5 लाख टकाक आर्थिक मदद देलथि बल्कि दरभंगा हाउसक पश्चिमी भाग क 30 बीघा जमीन सेहो मेडिकल कॉलेज लेल दान केलथि । एहि दान स दरभंगा हाउसक ऐतिहासिक बगान इतिहास बनि गेल छल । एतबे नहि बाद मे महाराजा रमेश्वर सिंह अपन दोसर पुत्रक नाम पर देशक सबस उन्नत रेडियोलॉजी विभागक भवन आ उपकरण सेहो मेडिकल कॉलेज कए दान देलथि, जे पटना मेडिकल कॉलेज कए एशिया भरि मे सबसे उन्नत मेडिकल कॉलेज बना देलक । शुरू मे एहि कॉलेज मे 30 टा विद्यार्थी क प्रवेश भेल जाहि मे बेसगर कए अंग्रेज भेल बाद मे भारतीय लेल सेहो एकरा सुलभ कए देल गेल। फेर यैह कॉलेज क स्नातक चिकित्सक पूरा बिहार मे फैले लागल । बिहार सरकार दिस से इ चिकित्सक लेल एकटा संवंर्ग बनाओल गेल जे एकटा विशेष विभाग लेल काज करैत छल । वरिष्ठ चिकित्सक कए सिविल सर्जन बनाओल गेल आ कनीय चिकित्सक कए सिविल असिस्टेंट सर्जन बनाओल गेल।
आइ 1748 शय्या क एहि अस्पताल मे अलग से 220 शय्या क एकटा एमरजेंसी वार्ड सेहो अछि जे इंदिरा गांधी सेन्ट्रल इमरजेंसी क नाम से जानल जाएत अछि । पूरा भारत क मेडिकल कॉलेज मे एहि कॉलेज क स्थान 2015 क आंकड़ा क अनुसार 28म अछि । सौंसे भारत मे मेडिकल कॉलेज क इतिहास मे छठम पुरान मेडिकल कॉलेज अछि पहिल नंबर पर JIPMER, पोंडिचेरी (1823), कलकत्ता मेडिकल कॉलेज (1835), मद्रास मेडिकल कॉलेज, (1835), क्रिशिचयन मेडिकल कॉलेज, वेल्लोर (1900) आ किंग जॉर्ज मेडिकल कॉलेज, लखनउ (1911) शामिल है ।
पटना स्थित टेम्पल स्कूल कए 1925 मे दरभंगा स्थानंतरित कैल देल गेल जे 1946 मे महाराजा कामेश्वर सिंहक आग्रह पर दरभंगा मेडिकल कॉलेज क रूप मे उत्क्रमित क देल गेल । कहल जाएत अछि जे पहिल मेडिकल शिक्षक क रूप मे सिलहट, आसाम क शिक्षक असगर अली खॉं कए नियुक्ति भेल छल।
दस्तावेजे कहैत अछि जे 1917 मे जखन पटना विश्वविद्यालय क स्थापना भेल छल तखने स एतय चिकित्सा विज्ञान क पढ़ाई क मांग जोर पकड़ै लागल छल । ओहि मांग कए देखैत 1925 मे जखन प्रिंस ऑफ वेल्स पटना आएल त पटना मेडिकल कॉलेज क नींव राखलक ओकर नाम प्रिंस वेल्स मेडिकल कॉलेज राखल गेल आ टेम्पल मेडिकल स्कूल कए लहेरियासराय दरभंगा स्थानातरित कैल देल गेल । पटना क टेम्पल मेडिकल स्कूल क सभटा भवन आ अस्पताल कए प्रिंस वेल्स अस्पताल मे स्थानान्तरित कैल देल गेल । बिहारक आधुनिक चिकित्सा विज्ञान क विकास आ विस्तार एतहि स भेल।
दरभंगा देलक देश कए पहिल नि:शुल्क चिकित्सा
1863 मे लिखित रियाज ए तिरहुत पुस्तक मे अयोध्या प्रसाद बहार लिखैत छथि दरभंगा मे महाराजा बहादुर क खर्चा से बनल एकटा अस्पताल अछि जाहि मे हजार से बेसी भयंकर बिमारी क इलाज अछि । एकर डॉक्टर कालीकुमार, जे सिविल सर्जन छथि मसीहाई इलाज करैत छथि । एहि अस्पताल क बाद लोग कम मरैत अछि एहि कस्बा क । फेर अफसोस करैत लिखैत छथि जे नीक लोग (अभिजात्य वर्ग ) क दवाई नहि खाएत अछि । डाक्टर क मोल नहि बुझैत अछि ।
1886 मे लिखित आईना ए तिरहुत मे बिहारी लाल फितरत साहेब लिखैत छथि जे राजा क खर्च से खास दरभंगा मे एकटा बहुत नीक आ अव्वल दर्जा क अस्पताल बनाओल गेल छल । एकरा बनेबा मे ओहि समय 24 हजार टका खर्च भेल छल। एकटा अस्पताल खड़गपुर जिला, भागलपुर मे सेहो बनाओल गेल छल ओकरा बनेबा मे 35 हज़ार टका खर्च भेल छल । फितरत साहेब लिखैत छथि जे ओहि समय मे ओ अस्पताल मे सभ तरह क मेडिकल औजार रहैत छलाह ।
दस्तावेज कहैत अछि जे 1886 मे दरभंगा क महाराजा लक्ष्मेश्वर सिंह दरभंगा मे एकटा अस्पताल क निर्माण केलाह जेकर नाम राज लेडी डेफरीन अस्पताल राखल गेल। अंग्रेजी चिकित्सा कए बढ़ावा देबाक लेल कलकत्ता क बाहर पहिल एहन अस्पताल छल जतय इलाज क लेल लोग अफगानिस्तान, नेपाल आ बांकि देश स अबैत छल। ओहि समय मे एतय इलाज क लेल उच्च श्रेणी क आधुनिक मशीन छल आ ओहि समय मे ई अस्पताल मे मुफ्त इलाज होएत छल। संभवत: निशुल्क इलाज क परिकल्पना यैह अस्पताल भारत कए देने छल। 1934 क भूकंप से ई अस्पताल कए सेहो क्षति भेल, एकर उपकरण सेहो क्षतिग्रस्त भ गेल। तत्कालीन महाराजा कामेश्वर सिंह ओहि अस्पताल क मरम्मत करवेलथि आ ओतय ऑपरेशन थियेटर स्थापित केलथि आ ओकर नब नाम देलथि लेडी बेल्डिगटन हॉस्पिटल। सन् 40 क दशक मे भारत मे उपलब्ध एहन कोनो चिकित्सीय मशीन नहि छल जे एतय नहि लगाओल गेल छल। वर्तमान मे एहि अस्पताल क नाम महाराजाधिराज कामेश्वर सिंह मेमोरियल अस्पताल अछि। दिल्लीक तीनमूर्ति भवन में दरभंगा महाराजक उल्लेख हुनक शिक्षा आ स्वास्थ्य क क्षेत्र मे हुनक काज लैल भेल अछि। दरभंगा महाराज नहि केवल तिरहुत या बिहार मे अस्पतालक निर्माण मे आर्थिक मदद देलथि बल्कि नयी दिल्ली मे बनल पहिल अस्पताल सेहो दरभंगा महाराजक आर्थिक सहयोग स बनल अछि। दस्तावेज कहैत अछि जे 17 मार्च, 1914 कए लेडी हार्डिंग मेडिकल कॉलेज क नींव रखल गेल आ फरवरी 1916 मे कॉलेज शुरू भेल। तिरहुत क आखिरी राजा डॉ सर कामेश्वर सिंह कए लिखल गेल एकटा पत्र मे ब्रिटिश सरकार एहि अस्पताल क निर्माण मे आर्थिक सहयोग लेल तिरहुत कए आभार प्रकट केलथि अछि।
1907 क गज़ट कहैत अछि जे ओहि समय दरभंगा मे 6 टा अस्पताल छल – दरभंगा क लेडी डफरीन अस्पताल, लेहरियासराय क बनवारी लाल अस्पताल, पुरूष आ महिला क अस्पताल मधुबनी, आ समस्तीपूर मे एकटा अस्पताल छल । एकर अलावा 13टा सार्वजनिक दवाखाना छल जे बहेरा, बेनीपट्टी, दलसिंह सराय, खजौली, मधुबनी, माधेपुर, मलमाल, नंदनी, नरैहया, नरहान, पुसा, रोसड़ा, सकरी आ ताजपुर मे छल । गज़ट मे लिखल अछि जे ओहि समय महाराज अस्पताल आ दवाखाना खोलबा पे खूब जोर देने छलाह, फलत: कैक टा अस्पताल आ दवाखाना खुलल, मरीज क उपचार करेबा क संख्या सेहो 1894 मे 117553 छल जे 1899 मे 130438 भए गेल छल आ 1904 मे 301536 भए गेल छल । गजट क अनुसार जो कहल जाए त दवाखाना क संख्या मे एक दसक मे 131 प्रतिशत वृद्धि भेल छल ।
अद्भुत अस्पताल
प्रथम विश्वयुद्धक मनोरोगी अंग्रेज सैनिकों आओर एंग्लो-इंडियन क लेल रांची स्थित कांके मे एकटा मानसिक अस्पताल क स्थापना कैल गेल । एकर पहिल मेडिकल सुपरिटेंडेंट कर्नल ओवेन एआर बर्कले-हिल छलाह । एकर दोसर सुपरिटेंडेंट जेई धनजीभाई क पहल पर 1925 मे भारतीय मानसिक रोगी कए सेहो एहि अस्पताल मे जगह भेटय लागल ।
अपन ख़ास चिकित्सा पद्धति आओर कैकटा कारण से ई भारते टा नहि अपितु दुनिया मे अपन ढंग क अनोखा मानसिक अस्पताल छल । एहिक मरीज़ नाटक करैत छल, फुटबॉल, हॉकी खेलते छल, गीत-संगीत का कार्यक्रम दैत छल, रांची क बाज़ार मे खरीदारी करैत छल, पिकनिक मनाबै जाएत छल आओर सर्कस-जादू, थियेटर क आनंद सेहो लैत छल । हिंदी, अंग्रेज़ी, उड़िया, बांग्ला आदि भाषा मे 10 से बेसी अख़बार आओर पत्रिका पढ़ाबैत छल ।
ब्रिटिश भारत मे खाली एहि पागलखाना मे एकटा पैघ आ नीक लायब्रेरी छल जाहिमे पढ़ाकू टाइप क मानसिक रोगी विश्व साहित्य मे माथ घुसेने रहैत छल । साल 1925-29 क बीच रांची क सभटा खेल क्लब कए हराकए एतूका मानसिक रोगी फुटबाल आओर हॉकी क सभटा टूर्नामेंट मैच जीत लेने छल । चालीस क दशक मे जखन देश मे बहुत कम सिनेमाघर छल तखन कांके क मानसिक अस्पताल क पास मार्च 1933 मे सेहो अपन प्रोजेक्टर, प्रशिक्षित ऑपरेटर और सिनेमा हॉल छल । ब्रिटिश भारत मे ई असगर शिक्षण संस्थान छल जे लंदन विश्वविद्यालय से एफिलिएटेड छल अओर मनोचिकित्सा मे पोस्टग्रेजुएट क डिग्री दैता छल । तखन भारत क कोनो विश्वविद्यालय मे पोस्टग्रेजुएट पढ़ाई क व्यवस्था नहीं छल । देशक ‘पागलों क पहिल डॉक्टर’ यानी मनोचिकित्सक (डॉ. एलपी वर्मा, पोस्टग्रेजुएट मनोचिकित्सक, एमडी) यैह संस्थान देलक । ओ मनोचिकित्सा मे डॉक्टर ऑफ मेडिसिन क डिग्री लेनिहार भारत क पहिल व्यक्ति छल । स्वतंत्र भारत मे मानसिक रोग संबंधी पहिल केंद्रीय नीति ‘मानसिक स्वास्थ्य अधिनियम, 1987’ ओहि ड्राफ्ट पर आधारित छल जेकरा रांची मनोचिकित्सा संस्थान क डॉ. डेविस 1949 में लिखने छल ।
ब्रिटिश दस्तावेज क अनुसार पहिल सरकारी पागलखाना बिहार क मुंगेर मे 17 अप्रैल 1795 को खोलल गेल । एहिक बाद पटना क बांकीपुर मे गंगा कात मे 1821 मे अविभाजित बिहार का दोसर पागलखाना शुरू भेल ।
1948 मे क्लीनिकल साइकोलॉजी एंड इलेक्ट्रोनसाइकोग्राफी विभाग खुला । 1948 मे देश में पहिल बेर एतय साइको सर्जरी आ 1952 मे न्यूरोपैथोलॉजी की शुरुआत सेहो एतय भेल छल ।
मंदिर क टका स स्वास्थ्य क काज
आचार्य कुनाल किशोर लग जखन पटना क महावीर मंदिर क कार्यभार आएल त ओ एकर आय क सदुपयोग करबाक लेल प्रयासरत रहल । पटना क प्रमुख चिकित्सक संगे मिलिकए 2 जनवरी, 1988 मे जे महावीर आरोग्य संस्थान क छोटा सन बिरवा किदवईपुरी मोहल्ला मे प्रारंभ भेल छल, आय ओ राज्यक आधुनिकतम अस्पताल मे एक छल । महंग चिकित्सा केना गरीब आदमी कए सेहो न्यूनतम खर्च पर भेटय एकर उदाहरण अछि ई अस्पताल । 4 दिसम्बर, 2005 कए द्वारकापीठ क शंकराचार्य स्वामी स्वरूपानंद सरस्वती एकर 60 बिस्तर से युक्त नब अस्पताल परिसर का उद्घाटन केलक । मंदिर प्रशासन चढ़ावा क राशि क सदुपयोग करैत फुलवारीशरीफ मे आधुनिकतम तकनीकी सुविधा से युक्त कैंसर अस्पताल सेहो प्रारंभ केलथि । एहिना मातृत्व-शिशु कल्याण कए ध्यान मे राखिकए 250 बिस्तर से युक्त अस्पताल क निर्माण योजना बनल आओर शुरुआती चरण मे 38 बिस्तर बला मातृत्व-शिशु वात्सल्य अस्पताल क नींव 1 अप्रैल, 2006 कए मुख्यमंत्री नीतिश कुमार राखलथि । मात्र 20 टका पंजीकरण शुल्क, आ 100 टकाक बिस्तर शुल्क आओर 4 से 5 लाख टका खर्च बला आपरेशन एतय मात्र 15 से 25000 रुपए भए जाएत छल।
भोरे कमिटि बनल वरदान
स्वास्थ्य संबंधी जरूरत क आंकलन आ जरूरत पूरा करबाक लेल कैक टा कमिटी क गठन केलक जाहि मे भोरे कमिटी आ मुदालियर कमिटी प्रमुख छल । 1943 सर जोसेफ भोरे क अध्यक्षता मे बनल ई कमिटी बिहार क चिकित्सा जगत लेल वरदान बनिकए आयल । 1946 मे जखन ई अपन रिपोर्ट देलक त ओहि मे पहिल सुझाव ग्रामीण क्षेत्र मे चिकित्सा क लेल प्राथमिक स्वास्थ्य केन्द्र क स्थापना छल ।
अपन तीन सालक सर्वे क बाद ओ बतेलक जे जों भारत क स्वास्थ्य सेवा क नीक केनाय अछि ते एतय एकटा एहन योजना बनाबै पड़त जे भारतक स्वास्थ्य आ स्वच्छता क बढ़ावा दए सकय । कमिटी अपन रिपोर्ट मे पाओलक जे मृत्यु दर बहुत बेसी अछि, औसत आयु मनुष्य क मात्र 27 साल छल, कैक तरह क बिमारी छल जेकर इलाज अखैन धरि नहि आएल छल । सभटा देखलाक बाद ओ अपन गाईडलाईन जे देलक ओहि मे छल जे पायक अभाव मे कोनो बच्चा कए चिकित्सा सेवा स मरहूम नहि होमय पड़य । आवश्यक मेडिकल सुविधा सभकए भेटेय। कमिटी जे अपन मिनिमम आवश्यकता जे बतेलक ओ छल हरेक एक लाखक आबादी पर 62 टा डॉक्टर्स, 151 टा नर्स, 567 शय्या बला अस्पताल ।
कमिटी ग्रामीण स्तर पर दू टा पीएचसी निर्माण क योजना बतेलक, शॉर्ट टर्म आ लॉग टर्म । शॉट टर्म मे हरेक 40 हजार क आबादी पर 2 टा सर्जन, 2 टा फिजिशियन, 2 टा मिडवाईफ, 1 टा नर्स, 4 टा प्रशिक्षित दाई, 2 टा सेनेटरी इंस्पेक्टर, 2 टा हेल्थ असिस्टेंस, 1 टा फॉर्मासिस्ट आ 15 टा फोर्थ ग्रेड क कर्मचारी क जरूरत बतोउलक । आ लॉंग टर्म का योजना मे प्रत्येक 10 हजार से बीस हज़ार क आबादी पर 75 शय्या बला स्वास्थ्य उपकेन्द्र खोलबा क बेगरता बतेलक जाहि मे कम से 6 टा फिजिशियन आ 6 टा सर्जन होए 2 टा सेनेटरी इंस्पेक्टर, 2 टा हेल्थ असिस्टेंस, 6 टा मिडवाइफ, 25 टा मेड, 10 टा सुपरवाइजर, 10 टा गायनाकॉलोजिस्ट, 20 टा दाय, 6 टा मलेरिया क विशेषज्ञ आ 4 टा टीबी क विशेषज्ञ होए । एहन हरेक 60 टा प्राथमिक स्वास्थ्य केन्द्र मिलाकए 1 टा रेफरल अस्पताल वा जिला अस्पताल होए । एकटा जिला अस्पताल मे 2500 शय्या, 269 टा डॉक्टर, 625 टा नर्स, 50 टा हॉस्पीटल सोशल वर्कर आ 723 टा साधारण वर्कर । 300 मेड, 350 टा सुपरिटेंडेंट, 300 प्रसुति विभाग क चिकित्सक, 300 कुष्ट आ 54 टा टीबी क विशेषज्ञ, 400 मानसिक रोगी क विशेषज्ञ, आ 250 दाय क नियुक्ति होए ।
ओहि कमिटी क आग्रह पर ही तहिया से प्रत्येक 40000 क आबादी पर एकटा प्राथमिक स्वास्थ्य केन्द्र क निर्माण हुए लागल। चिकित्सक क कमी क देखैत प्रत्येक पचास लाख क आबादी पर एकटा मेडिकल कॉलेज क स्थापना क सुझाव देल गेल जेकरा मे कम से कम सौ विद्यार्थी क प्रवेश भए सकय । भोरे कमिटी क एहि सिफारिस क देखैत बिहार मे 8 टा मेडिकल कॉलेज खोलल गेल पटना मे नालन्दा मेडिकल कॉलेज क साथ दरभंगा, मुजफ्फरपुर, भागलपुर, गया, रांची, जमशेदपुर, आ धनबाद मे मेडिकल कॉलेज क स्थापना भेल । जाहि मे प्रत्येक साल 650 छात्र एमबीबीएस क डिग्री प्राप्त करय लागल।
सबहक लेल स्वास्थ्य
साल 1978 मे भारत सरकार विश्व स्वास्थ्य संगठन क सहयोग से ‘’सबके लिए स्वास्थ्य’’ कार्यक्रम क शुरूआत केलक । एहि सेवा क तहत सुदूर गाम धरि स्वास्थ्य सेवा क विस्तार कए साकार केनाय छल । न्युनतम आवश्यकता कार्यक्रम क देखैत हरेक पांच हजार क आबादी पर एकटा स्वास्थ्य उपकेन्द्र बनाओल गेल । हरेक तीस हजार क जनसंख्या पर जे स्वास्थ्य केन्द्र बनाओल गेल छल ओहि मे चारि टा मौलिक चिकित्सक पदस्थापित रहत ई प्रावधान कैल गेल । संगे प्रत्येक एक लाख बीस हज़ार क आबादी पर तीस शय्या बला रेफरल अस्पताल क निर्माण केनाय छल जतय कम से कम चारि टा विशेषज्ञ (एकटा सर्जन, एकटा फिजिशियन, एकटा शिशुरोग विशेषज्ञ आ एकटा प्रसुति रोग विशेषज्ञ ) क सेवा उपलब्ध कराओल गेल । एहि क अलावा अनुमण्डल अस्पताल आ जिला अस्पताल मे सेहो विशेषज्ञ क भर्ती करल गेल । मेडिकल कॉलेज आ अस्पताल क सभटा आधुनिक यांत्रिक उपकरण स सुसज्जित कैल गेल जाहि स आधुनिक स आधुकिन चिकित्सा उपलब्ध कराओल जाए । एहि क बाद बिहार मे चिकित्सा क सेवा मे दिन दुना राति चौगुना तरक्की भेल ।
वर्तमान स्थिति
वर्तमान मे बिहार मे 9 टा मेडिकल कॉलेज, 25 टा जिला अस्पताल, 22 टा सब डिविजन अस्पताल, 70 टा कम्युनिटी हेल्थ सेंटर, 533 टा प्राथमिक स्वास्थ्य केन्द्र, 1243 टा अतिरिक्त स्वास्थ्य केन्द्र, आ 8858 टा सब-सेन्टर अछि । ( आंकड़ा मार्च 2007 धरि कए अछि )
प्रत्येक 10 हजार क आबादी पर 1 टा मेडिकल ऑफिसर अछि जेकर संख्या 5124 अछि ओतहि प्रत्येक 2500 क आबादी पर एकटा ए एन एम अछि जेकर संख्या 11294 अछि । एहिना संविदा पर 1763 डॉक्टर, 3900 स्टॉफ नर्स, 6000 एएनएम नर्स, 477 टा हेल्थ मेनेजर, 533 टा ब्लॉक अकांउटेट, आ 69124 आशा नर्स अछि ।
IPHS क अनुसार बिहार मे कम से कम 18 टा मेडिकल कॉलेज हेबाक चाही जे अखैन 9 अछि । ई नौ टा मेडिकल कॉलेज मे हरेक साल 510 टा एमबीबीएस आ 100 स्पेस्लिस्ट निकलैत अछि जे IPHS क आंकड़ा अनुसार 1264 आ 540 हेबाक चाही ।
—
इ आलेख कई माह क अध्ययन क बाद तैयार भेल अछि। अपने लोकनि कए केहन लागल जरुर बताउ । मैथिली पत्रकारिता कए सरकार आ कॉरपोरेट दबाव स मुक्त रखबा लेल आर्थिक मदद करि। इसमाद एक गैर-लाभकारी संगठन अछि।
—
ACCOUNT NAME – ESAMAAD
Bank Account No. – 38352180252
IFSC Code – SBIN0003008
SBI, Sonbarsa


text:
Results for गुंजनश्री
युवा कवि गुंजनश्री ओना तँ गीत-गजल-कविता सभ विधामे लिखैत रहैत छथि किंतु पछिला किछु समयसँ गुंजन जी मैथिलीक लेल एकदम नव ओ लोक काव्य केर चर्...
बालमुकुन्द - सितंबर 07, 2015
गुंजनश्री केर किछु राजनीति केन्द्रित कहमुकरी Reviewed by बालमुकुन्द on सितंबर 07, 2015 Rating:
दिनेश द्विवेदी केर किछु मैथिली अनूदित कविता
इटारसी, मध्यप्रदेश निवासी दिनेश द्विवेदी जिनका लोक स्नेहपूर्वक दादा कहैत छनि, सागर विश्वविद्यालय सँ एम.ए हिन्दी मे गोल्ड मेडलिस्ट कय...
बालमुकुन्द - अगस्त 18, 2015
दिनेश द्विवेदी केर किछु मैथिली अनूदित कविता Reviewed by बालमुकुन्द on अगस्त 18, 2015 Rating: 5
गुंजनश्री केर किछु कहमुकरी
कहमुकरी लोक काव्य केर सर्वाधिक चर्चित विधा रहल अछि. शाइते कोनो एहन हिंदी प्रेमी होयत जे कहमुकरीक नाम नै सुनने होयत. भारतमे एहि विधाक अग्रण...
बालमुकुन्द - जुलाई 14, 2015
गुंजनश्री केर किछु कहमुकरी Reviewed by बालमुकुन्द on जुलाई 14, 2015 Rating: 5
सदस्यता लें संदेश ( Atom )


text:
न्यूज़ ऑफ मिथिला डेस्क । हम सभ सात करोड़ मैथिलीभाषी हेबाक जतेक दाबी क’ ली । वृहद विष्णु पुराणसँ ल’ क’ जार्ज ग्रियर्सन धरिक जतेक प्रमाण प्रस्तुत क’ ली, मुदा जमीनी हकीकत कहैत अछि जे मैथिली भाषा निरन्तर अस्तित्व संकट दिसि अग्रसर अछि आ मिथिलाक क्षेत्र निरन्तर छोट होइत जा रहल अछि । एकर आरोपी निरन्तर मिथिलाक ब्राह्मण आ कर्ण कायस्थ वर्ग पर लगत रहल अछि, भारतीय मिथिलाक संदर्भमे कमोबेस एहि तथ्यमे सच्चाई सेहो बुझाइत अछि । आउ किछु विन्दुवार गप्प करी..
प्रथम विषवमनक काज भेल दरभंगा महाराज द्वारा गठित मैथिल महासभासँ जाहि संस्थामे गैरब्राह्मणक प्रवेश निषेद्ध राखल गेल, जकर परिणामस्वरूप कालान्तरमे लोक मैथिल मने मात्र ब्राह्मण बुझय सोचय लगलाह आ आइ स्थिति विकराल रूप धारण क’ लेलक अछि।
साहित्य अकादमी मे मैथिलीक प्रवेश संग मैथिलीक प्रति की सभ भेल से अकानल जाय। प्रवेशक बाद आइ धरि संयोजकक पद दरभंगा मधुबनीक एक वर्ग धरि मात्र सिमटल रहल। अकादमी द्वारा सम्बद्ध संस्था एहि दुनू जिला आ जिलाक लोकक जेबीमे मैथिलीकेँ फकसियारी कटबैत रहल, चाहे सम्बद्ध संस्था दरभंगाममे ही कि पटना, कोलकाता, इलाहाबाद मे। पुरस्कार, सेमिनार आ अन्य योजनाक नाम पर मैथिली दम (दरभंगा मधुबनी) तोड़ैत रहलीह आ आब त’ सहजे संयोजक रसायन विषयक सूत्रमे मैथिली साहित्यकेँ तकबामे तल्लीन अछि । साहित्य अकादमीक मठाधीश लोकनि जँ सीतामढ़ीक रामलोचन शरण, कुलानन्द मिश्र, बलदेव लाल कुलकिंकर आदिक अवदानकेँ अकाननय रहितैक त’ आइ मैथिली (सीता)क जन्मथली पर बज्जिकाक बयार नहि उठल रहितय, किए आरम्भ भेल दरभंगाक रेडियोसँ बज्जिकाक कार्यक्रम ???? रेणुक मैला आँचल आंचलिक हिन्दी रूपमे सौंसे स्वीकार्य होइत कालजयी भेल, मुदा मिथिलाक साहित्यिक मठाधीश लैकनिकेँ रामदूव भावुक, सुभाषचंद्र यादव, रहमान मियाँ, जगदीशचन्द्र झा आदिक मैथिलीमे संस्कृतनिष्ठ मानकता चाही… परिणाम सोझाँ अछि अंगिका अकादमी, अंगिका विभाग…..
बेगूसराय, समस्तीपुरक मैथिल दछिनाहा, सहरसा सुपौलक कोसिकन्हा, पुर्णिया कटिहार वला पूब्बा डूब्बा आ असली मेथिल पंचकोसी वला….. सिकुड़ैत रहल मिथिला मठाधीश सभक मुट्ठीमे…… समारोह, महोत्सव, सम्मेलनक पाग दोपटाक अदला बदली, तथाकथित मिथिला विभूति, मिथिलारत्न, मिथिलापुत्रक मोमेन्टोमे काँटी ठोकाइत रहल मैथिली पर आ हमरा चाही मिथिला राज्य ??????
सौराठ सभा बचाउ किए त’ मधुबनीक पंचकोसी छी… मुदा सीतामढ़ीक ससौला सभा जाय निक्खत्तरमे…. एखनहुँ ससौलामे सभा लगाया त अछि।
राष्ट्रीय, अन्तरराष्ट्रीय, ब्रह्मांड संघ बनाबू आ झाझा एक्सप्रेस पर चढ़ा दिऔ, भेक्यूम करैत रहू …..
पंद्रह, सोलह, अठारह,पच्चीस जिलाक दावा करैत रहू, राज लिअ, काज लिअ, मुदा अप्पन मंच पर खगड़िया , सीतामढ़ी, शिवहरकेँ ताकू, अपन ब्रह्मांड मिथिला संस्थामे कटिहार , अररिया, हाजीपुर, किशनगंज ताकू…तखन बाजब सात करोड़ मिथिला राज.
मुदा चिन्ता जुनि करू मित्र लोकनि मिथिला हमरो थिक, हमरो..।
साभार – किसलय कृष्ण ( लेखक के निजी विचार हैं )


text:
Friday, April 6, 2012
जातिवादी मराठी
“ऐँ यौ ई की देखैत छी, ऑफिसमे अफसर सेहो मिथिलाक आ बिहारक
आ रिक्शाबला, खेनाइ बनबए बला सेहो सभ मिथिलाक आ बिहारक । से कोन गप भेल”।
पुणे मे सिंहजी केँ एक गोट मराठी सज्जन पुछलखिन्ह।
बात सेहो ठीक रहए मुदा बाहरी लोककेँ बुझबामे नै आबए ।
सिंह साहेब भारतीय पुलिस सेवा मे रहथि आ हुनकर सहोदर भिखना-पहाड़ीमे प्रिंटिंग प्रेसमे क-ट सभ जोड़ैत छलाह, से हुनका कनेको अनसोहाँत नै लागलन्हि। मैथिली साहित्यमे देखैत आएल छथि मात्र मैथिल ब्राहाण आ कर्ण कायस्थक लेखनीकेँ चमकैत।
रिक्शाबला तँ दरभंगाक होए आकि कटिहारक,
खेनाइ बनबएबला झौआ रहबे टा ने करैत अछि।
ई मराठी सभकेँ पता नै किएक अनसोहाँत लगैत छैक।
बड्ड जातिवादी सभ अछि ई मराठी सभ।
Posted by Unknown at 10:06 AM
Labels: गजेन्द्र ठाकुर
Subscribe to: Post Comments (Atom)


text:
Tuesday, April 8, 2014
कथोप-कथन
जगदीश प्रसाद मण्डल जीक चारि गोट लघु कथाक कथोप-कथन
भोँटक गहमी
“मास्सैव, ओना पछिला भोँट नीक जकाँ मनो ने अछि, मुदा ऐबेर तँ बहुत गहमा-गहमी देखै छिऐ, से की?”
“मास्सैव, अपन देश जनतंत्र छिऐ, तखनि किए प्रधानमंत्री के बनत से पहिने लोक गर्द करै लगैए?”
“बौआ, अखनि सवाल अबैक समए अछि, तँए तोहर सवाल कागतपर लिखि कऽ रखि लेलिअ। पछाति बुझा देबह।”
“मास्सैव, लाउडस्पीकरपर प्रतिबंध लगि गेल अछि, मुदा गाड़ीक-गाड़ी बाजा बाजि रहल अछि से एना किए अछि?”
“किए अछि किए नै रहत, ई विचारणीय प्रश्न छी। हमर संसद तँ यएह भेल, तोहीं सभ ने काल्हि पटना-दिल्ली संसदोमे बैसबहक, कानूनो बनेबहक। आ कानून बना लागुओ करबहक।”
“आइ भरि प्रश्न रखैक छह, काल्हि सबहक बीच वाद-विवाद करेबह, जँ समए बँचत तँ काल्हिये नै तँ परसू, छुटल-बढ़ल सभ सवालक रस्ता बुझा देबह। अखनि एतबे बूझि लैह जे साम्राज्यवादी जालमे फँसल जा रहल छी।”
भँसैत नाह
“यात्री भाय, समधान भऽ जाउ, भऽ सकैए बीचमे कहीं भकमोड़ ने लऽ लिअए। अपन-अपन भार अपना-अपना ऊपर रहल। हमर केकरो ने।”
“जखनि नाहमे सवार भेलौं तखनि ओइ पार गेने बिना नै छोड़ब।”
“कियो करए आपले माएले ने बापले।”
पान पराग
“जगरनाथ, पान-पराग सठि गेल अछि, दोकानसँ नेने आबह।”
“अखनि दोकान खुजल हएत कि नै?”
“चाहवाली तँ अहूसँ पहिने उठि कऽ दोकान खोलि दइ छै।”
“दोकानमे पराग कीनि, सैति कऽ जीबीमे रखि लीहऽ आ घुमती काल मिस्त्री सभकेँ देखने अबिहऽ जे उठल कि नै।”
“सभटा झूठ-फूस बजनाहार सभ छी।”
“भाय, काज तँ सभ करबे करैए कियो मूडसँ करैए कियो भाँज पुड़बैए।”
“हौ, केकरो सीमा-नांगरि नै छै। ने डाक्टरक कहने हएत आ ने नै हएत, होइ छै अपना किरतबे। जँ ओकरा केने हाइतै तँ अपने किए सिगरेट पीब कऽ छातिए जरा लइए?”
“बौआ, तूँ नोकर छहक, जा कऽ डाक्टर साहैबकेँ कहिहनु जे छहटा पान-पराग खर्च अछि, से अपन रोजमे सँ लगैए।”
“मिस्त्री सभ उठल कि नै?”
“बाबा, मिस्त्री सभ उपराग दइए?”
“अहाँ सबहक चाह सेरा कऽ पानि भऽ गेल आ अहाँ सभ ओछाइनो ने छोड़लौं हेन?”
“ऐ कोढ़ियाकेँ देखै छिऐ, एहेन खेबैया अछि तँ रातिएमे ओरिया कऽ किए ने रखि लइए?”
“कथी रखि लइत?”
“अहीले ओछाइन नै छोड़ैए।”
“डाक्टर साहैब, भरि दिनमे छहटा पुरिया खाइ छी।”
“केते दिनसँ खाइ छह?”
“से कि कोनो दिन-महिनाक लिखा-पढ़ी करै छी, भरि दिनक कमाइसँ भरि दिन जीब लेलौं, तँ ऐसँ बेसीक आशा अनेरे किए करब। पहिने शिखर खाइ छेलौं, रेडियो-अखबार थोड़े पढ़ै छी जे आन ठीनक बात बुझबै, मुदा जइ दिन गामेमे एक गोरे शिखर खाइत-खाइत मरि गेल तइ दिनसँ हमहूँ छोड़ि देलिऐ।”
“देखियौ, जहिना तमाकुलक रंग-रंगक वस्तु बना ओकर शक्तिकेँ कम-बेसी कऽ लोककेँ पोलहा-पोलहा खेबाक चहटि लगबैए तहिना तँ चाहो अछिए, तहूमे जँ कौफी फेँटि देलिऐ तँ आरो बेसी रंग चढ़ा दइ छै। तेतबे किए, एकटा संगी छथि ओ चाहेमे अफीम फेँटि दइ छथि। खैर छोड़ू ऐ बातकेँ?”
“डाक्टर साहैब, अखने कनी पहिने तमाकुलक खिधांस रेडियोमे सुनलौं...?”
“अहाँ तँ रेडियोक समाचार कहै छी, सत् बजैए कि फूसि तइ पाछू अनेरे किए बौआएब। डाक्टर बाबा पढ़बै काल तीन दिन कहलथि हेन।”
“बाबा, अहाँक पएर छूबि कहै छी जे आइ दिनसँ पान-पराग नै खाएब।”
“बौआ जगरनाथ, जखने जागी तखने परात। अखनि धरि जे तोहर निश्छल निर्मल जिनगी रहलह, ओहने हमरो भेटए, तँए तोड़े सप्पत खा, आइसँ पान-पराग छोड़ि देब।”
“बाबा, अहाँ जे एते कमेलिऐ से अहीले तीनमहला छोड़ि एकमहलमे बुढ़ाड़ी बिताएब?”
“तीनियेँटा कोठरीक मकानमे रहब नीक लागत?”
“से ते मनमे हेबे करत, मुदा ओही मनकेँ रबाड़ि पकड़ि अपन जिनगीक संग रगड़बै। तहूमे दुइए परानी भेलौं आ तेसर जगरनाथ भेल। अनेरे कम्पाउण्डर-नर्स इत्यादि रखैक कोन जरूरत अछि। जे रोगी औत ओकरा देखि-सुनि लेबै। तइले बेसी घरक खगते कोन अछि। चारूकात छहर देबाल जोड़ि घेरि देबै, अपना रहैक, खाइ-पीबैक आ नहाइ-धोइक घर सहिटमे बनल रहत तइसँ किए आसकति हएत। आसकति तँ ओइठाम होइ छै जैठाम निच्चाँ-ऊपर सीढ़ी टपए पड़ै छै।”
“जँ कहियो बेटा-पुतोहु औता, तखनि ओ सभ केतए रहता?”
“ऊपरमे तँ खालीए रहत किने, अबैए काल विचारि लेता जे केते समए रहैक अछि तइ हिसाबसँ अपन ओरियान केने औता।”
“मन-तन खराप हएत, तखनि कि करबै?”
“अपनो ने डाक्टरो छी। आन रोगीक बात नहियोँ बुझबै किएक तँ बहुत बात बहुत रोगी बाजितो ने अछि, मुदा अपन देहक पीड़ाक अनुभव तँ अपने हएत। तइ हिसाबसँ हिफाजत केने तँ काज चलि सकैए। तखनि तँ ई देहे काँच-माटिक बनल अछि, एकर केते बिसवास।”
“बाबा, अपने काजकेँ पछुअबै छिऐ जेतेकाल गप-सप्प करबै तेते देरी हएत।”
सिरमा
“बाबा, पुरनाकेँ बदलि दियौ, सभ किछु नवका अनलौं अछि।”
“बाउ मुरारि, अपना जनैत तँ नीके जानि अनने छह, तँए बदलबे करब। मुदा...?”
“बौआ, जे लूँगी फटि जाइए ओकर सिरमो खोल बना लइ छी आ रूमालो बना लइ छी, तँए पाँच तह अछि। सालमे एकबेर जुड़शीतल दिन खीचि कऽ खोलो सुखा लइ छी आ पेटमे जे देने छी तेकरो रौद लगा लइ छी।”
“बौआ, जइ दिन ई चद्दरि कीनलौं, ओही दिन एकटा केसमे सजा भऽ गेल, दुनूक (अपनो आ चद्दरिओक) बीच पहिल भेँट जहलेमे भेल। अखनो मन अछि जे निरदोस चद्दरि संगे जहल कटलक, केना बिसरि जेबै?”
“बाबा, प्रेम कहलिऐ?”
“हँ-हँ, जे सालमे गाहीक गाही कपड़ा कीनत ओ केकरासँ प्रेम करत, प्रेम तँ ओ भेल जे जिनगी भरि प्रेमसँ संगे रहल। जीबैतमे जे रहल से तँ रहबे कएल, जे मुइला पछातिओ सिरमेमे रखने छी।”
“बाबा, जखनि चद्दरिक इतिहास-बात कहिए देलिऐ तखनि बँकियोहोक कहिए दियौ?”
“बौआ, जहिएसँ धोती पहिरैमे नीक लागए लगल तहिएसँ फाटब शुरू भेल। मुदा बात दोसर दिस बहकि जाएत।”
“ईहो कीनने छिऐ?”
“नै, ई धोती जहलेमे देने रहए।”
“बौआ, जिला भरिक लोक कोसी नहरि आ पनिबिजली डैमक संग मैथिली भाषाक मांग करैत जहल गेेलौं। पनरह दिन रखलक। सोलहम दिन एक-एकटा धोती दऽ विदा केलक, वएह धोती छी।”
“बाबा, जखनि चद्दरि-धोतीक बात कहिए देलिऐ तखनि लूँगीओ-गमछाक कहि दियौ।”
“बौआ, ईहो जहलेक छी। अपन कीनल लूँगीक सिरमाक खोल छी आ जहलक लूँगीकेँ पेटभर देने छिऐ।”
“बाबा, नवका सिरमा नै लेबै?”
“हँ हौ, किए ने लेब मुदा चारूक एक-एकटा कोन काटि नवकाक पेटमे भरि दहक, जाबे जीबैत रहब ताबे माथ टेकने रहब।”
Subscribe to: Post Comments (Atom)


text:
नव दिल्ली. विगत २६ अगस्त कें "सुन्दर संयोग" मंचन केर अपार सफलताक बाद "दिल्ली सरकार" केर तत्वाधान मे मैलोरंग रेपर्टरी पुनः एक नाटक "ओरिजनल काम" प्रस्तुत करय जा रहल अछि. सुप्रसिद्ध मैथिली नाटककार महेन्द्र मलंगिया लिखित एहि नाटकक निर्देशन क' रहल छथि प्रकाश झा. एहि नाटक मे मैलोरंग रेपर्टरीक माँजल अभिनेता आ अभिनेत्री लोकनि पुनः अपन अभिनय प्रतिभा देखबय हेतु तैयार छथि. नाटकक मंचन शनिदिन १३ अक्टूबर २०१२ कें तालकटोरा स्टेडियम के सुर-ताल मुक्ताकाश मंच मे सांझ ६:३० बजे सं होयत.
मैलोरंगक स्थानीय कार्यालय मे विगत ०३ सितम्बर, २०१२ सं साँझक 6.00 बजे स' 9.30 बजे तक "ओरिजनल काम" नाटक लेल पूर्वाभ्यास शुरू भ' चुकल अछि.
मैलोरंगक स्थानीय कार्यालय मे विगत ०३ सितम्बर, २०१२ सं साँझक 6.00 बजे स' 9.30 बजे तक "ओरिजनल काम" नाटक लेल पूर्वाभ्यास शुरू भ' चुकल अछि.
(Report: मनीष झा 'बौआभाइ')
Tags: हालचाल


text:
भुवनेश्वर सिंह ‘भुवन’ केँ मैथिली काव्य मे नवीन शैलीक प्रणेता कहल जाइछ। भुवनेश्वर सिंह ‘भुवन’ प्रतिभाशाली साहित्यसेवी ओ युगान्तकारी कवि छलाह। ओ मिथिला आ मैथिलीक अनन्त उपासक छलाह। मैथिली काव्य मे नवीन शैलीक श्रीगणेश हिनके सँ मानल जाइत अछि। प्रारंभ मे हिन्दी मे सेहो लिखैत छलाह मुदा बाद मे मातृभाषाक प्रति अनुराग जागि उठल। आ अल्प वयसहि मे बहुत किछु मैथिली साहित्य केँ दए गेलाह। हिनक ‘आषाढ़’ आ ‘स्मृतिकण’ नामक दुई गोट कविता संग्रह अछि। ओ ‘विभूति’ नामक पत्रिकाक सम्पादन सेहो कएलनि। भुवन जी जन्मजात बहुमुखी प्रतिभाक धनी छलाह। निर्भीक समालोचक आ विलक्षण कविक रुप मे मैथिली साहित्याकाश मे आलोकित छथि। मैथिली साहित्य मे नवीनता इएह आनलैन्हि। कविता केँ गीत सँ हटाए आन छन्द मे रचब हिनक नवीनता थिक। स्वार्थ लोलुप शोषक समाजक नृशंसताक चित्रण करब हिनक प्रगतिवाद थिक। हिनक गीत सभ मे नवजागरणक विलक्षण प्रभाव देखल जाइछ। शोषणक प्रति विद्रोहक आह्वान करैत कवि सिंह गर्जना कए उठैत छथि – ‘हम करब प्रलय हम करब प्रलय हम रहए देव नहि आब जगत मे छण भरियो विष कुम्भक मय।”सुखमय ज्वालामय प्रगतिमान, गति रोकि सकै अछि आदिकृपाण।’
कवि क्रांतिक माध्यम सँ युवा वर्गक निर्माण करए चाहैत छथि। ओ अल्प समय मे प्रगतिवादक दीपिका जे साहित्य मध्य बारि गेलाह से चिरकाल धरि आलोक दैत परवर्ती कवि लोकनि केँ मार्ग देखवैत रहत। प्रकृति वर्णनक क्रम मे वसन्त वर्णन मे श्री कविशेखर जीक प्राचीन रीतिक रचना संग हिनक नवीन शैलीक रचनाक तुलना कएला सँ मैथिली काव्य क्षेत्र मे हिनक कृतिक महत्व स्पष्ट भए जाइछ। भुवन जी अपन रचना मे स्वानुभूतिक मधुर सहजता आ सरसताक एक गोट नव आह्लाद दैत अछि। भाषाक प्रति उदार दृष्टिकोण रखनिहार भुवन जी आनो भाषा सँ शब्दक चयन कएलनि। भुवन जी मैथिलीक गौरव छलाह। कविक अकस्मात निधन सँ मैथिलीक कानन विरान भ गेल। मैथिलीक साहित्याकाश सँ प्रगतिवादक अवसान भ गेल। जा धरि मैथिली रहत भुवन जी अपन कृतिक ले अमर रहताह।


text:
जिनेदिन जिदाने
जिनेदिन जिदाने पुर्व फ्रेन्च फुटबलर छथि। जिदानेक उत्कृष्ट फुटबल प्रदर्शन आ उनकर प्रेरणासँ फ्रान्स सन् १९९८ फिफा विश्वकपक फाइनलमे ब्राजिलके हरावैत उपाधि जितल छल । फाइनलमे ओ दुई गोल हेडीङ मार्फत केने छल । उनकर अनुशासनहीन खेलक कारण २००६ फिफा विश्वकप फाइनलमे फ्रान्स इटालीसग पराजित भेल छल । इटालीक डिफेन्डर मार्को म्याटेराजीके छातीमे माथसँ (हेड-बट करै) ओ लालकार्ड खाएत मैदानसँ विदा भेल । उनकर अन्तिम विश्वकप सेहो छल आ अन्तिम खेल सेहो । तीन बेर तक फिफा वर्ष खेलाडी घोषित भेल छल ओ रियल म्याड्रिडक पेशेवर फुटबलर छल । उनका सुनौलो छवी लऽ अन्तराष्ट्रिय फुटबलसँ विदा भऽ फुटबलर कहै चिनैत अछि । यद्यपी फ्रान्समे उनका जति सम्मान आरू फुटबलरके नै करेत अछि । जिनेदिन जिदाने विश्वकप इतिहासमे सबसँ बेसी कार्ड लेने खेलाडी छथि । ओ ४ पिला आ २ लाल कार्ड खेने छल ।
अन्तर्राष्ट्रिय गोल[सम्पादन करी]
सन्दर्भ सामग्रीसभ[सम्पादन करी]
- ↑ "Zinedine Zidane Profile", ESPN।
- ↑ "Zinedine Zidane biography", Biography.com, अन्तिम पहुँच २८ मई २०१३।
बाह्य जडीसभ[सम्पादन करी]


text:
सालक पहिल दिन। कविजी भोरेसँ नव वर्ष मनएबाक प्रकियामे लागल छलाह। चौपाड़िपर सँ सिया झाक प्रसिद्ध पेड़ा एक पसेरी आनल गेल। सुधीर कामति नन्दन बाबाक जिरातमे फुलकोबी लगौने छलाह। ओइ खेतक टटका फुलकोबी तीन सेर कीन लेलनि। गामक किछु इष्ट-मित्र सबहक चाह पार्टीक आयोजन करबाक छलनि। कवि जीक नव रूपसँ अर्द्धांगिनी परेशान भऽ कऽ पुछलनि- “पहिने तँ नव वर्षक विरोध करैत छलौं, हमरा सबहक लेल नवका साल शक् संवत आ होरी थिक आब की भऽ गेल?”
“चन्द्रकला, एना नै अकचकाऊ, समएक संग हमरो चलऽ पड़त। जखन सभ लोक पहिल जनवरीकेँ स्वीकार कऽ लेलक तँ हम पाछाँ कोना रहब। समएसँ आगाँ नै जलबाक चाही मुदा बेसी पाछाँ रहब सेहो ठीक नै।”
कवि जीक तर्कक आगाँ श्रीमती गुम्म। दलानपर लोकक जुटान होमय लागल। पेड़ा, पकौड़ीक संग-संग मकयवाड़ी लीफक चाह। रमाश्रय जी, लक्ष्मी चौधरी, बैजू भाय, राधाबाबू, नागो बाबा, भोला साहुजी सन कवि जीक इष्ट-मित्रक संग-संग नवतुरिया पिरही आ किछु समाजक पछातिक लोक सभ सेहो टी पार्टीक आनंद लऽ रहल छलाह। गामक डाॅक्टर यशोदा पाठक दलानक आगाँसँ झटकल जाइत छलाह। कविजी हाक देलनि- “यशोदा भाय, कनेक्शन जलपान कऽ लिअ।” डॉक्टर साहेब कहलनि- “भैया, हम घुुरि कऽ अबैत छी। हरिजन टोलमे सुकेशर मोचीक पुतोहूकेँ लेबर पेन भऽ रहल छन्हि, कनेक्शन जल्दीमे छी।”
लेबर पेनक नाओं सुनिते राधाबाबू विस्मित होइत बजलाह- “कविजी, ई लेबर पेन तँ बुझैत छी जे प्रसव पीड़ाकेँ कहल जाइछ मुदा लेबरक अर्थ होइत ऐछ मजदूर तखन मातृसुखक अनुभूति-पीड़ाकेँ लेबर पेन किअए कहल जाइत ऐछ?”
कविजी फॅसि गेलाह, गुम्म! लक्ष्मी चौधरी बीच-बचाव करैत बजलाह- “घबराउ नै राधकक्का, कोनो एहेन प्रश्न बनबे नै कएल जकर उत्तर कवि जी नै दऽ सकैत छथि।”
चाहक चुस्की लैत कविजी बजलाह- “अर्थयुगक आधारपर समाजक पाँच गोट वर्ग होइत ऐछ- कुलीन वा सामन्त जैमे समाजक अगिला पॉति रहैत छथि जेना राजनेता, पैघ-पैघ व्यापारी, अधिकारी आदि। दोसर वर्ग श्रमपोषी छैक जैमे कर्मचारी, सीमान्त खेतिहर आदि राखल जा सकैछ। तेसर वर्ग भेल श्रमजीबी- जनिक योजना मात्र एक दिवसीय होइत ऐछ। आजुक दिन कमाएब आ आइ खाएब ओ नै तँ भूत देखैत छथि आ ने भविष्य। चारिम वर्ग होइत ऐछ चाटुकार आ कोढ़ियाक। ऐ वर्गमे पहिल लोकक चमचाक संग-संग शरीरसँ दुरूस्त भिखमंगाकेँ सेहो राखल जाए। पाचम वर्ग हेाइत ऐछ मजबूर वर्ग। ऐ वर्गमे साधन-विहिन अस्वस्थ अपंग आ शिक्षासँ दूर यायावर लोकनि छथि। एे संसारमे व्यथित जीवन मात्र दू वर्गक होइत छन्हि। श्रमजीवी आ मजबूर वर्गक। मजबूर वर्ग तँ कोनो रूपेँ अपन जीवनसँ संतुष्ट रहैत छथि, किएक तँ कोनो विशेष चाह नै छन्हि मुदा श्रमजीवीक जीवन अत्यन्त दु:खमय। जँ कोनो दिन बीमार पड़ि जेताह तँ अगिला दिन परिवारमे उपवास। अपने दुनू परानी एकादशी मानि मात्र जल ग्रहन कऽ कहुनो रैन काटि सकैत छथि मुदा नेनाक लेल.... कोनो साधन नै।”
“अंग्रेज बड़ बुद्धिजीवी जाति होइत ऐछ। भारत वर्ष सन गरीब राष्ट्रमे राज केलक। एक समए छल जे ब्रीटिश गन्ध लागब स्वाभाविक। श्रमजीवीक व्यथा देखि क्रूर अंग्रेजी आत्मा निश्चित पधिल गेल हेतैक। तँए संसारक सभसँ पैघ दर्द प्रसव पीड़ाकेँ श्रमजीवीक पीड़ासँ जोड़ी अंग्रेज 'लेबर पेन'क आविष्कार केलक। प्रसव वेदना संभवत: सभसँ बेसी क्लिष्ट वेदना थिक। संभवत: ऐ दुआरे किएक तँ हमहू पुरूष छी। ठीक ओहिना श्रमजीवीक पीड़ा मार्मिक होइत ऐछ। जीवन भरि अगिला दिनक आशमे रैन बिता लैत छथि- श्रमजीवी। ऐ दुनू व्यथामे अनुभूति समाने होइत ऐछ। अन्तर ऐछ। तँ समए कालक। मातृत्व वेदना मात्र क्षणिक मुदा श्रमजीवीक वेदना जीवन पर्यन्त।”
सभ लोक गुम्म मुदा कविजी बजैत-बजैत भाव विभोर भऽ गेलाह।
हमहूँ ब्रिटिश नीतिक विरोधी छी, हमरा सबहक देशकेँ ओ बर्वाद कऽ देलक मुदा किछु एहेन उपहार सेहो देने गेल जे देश कालक लेल अनिवार्य होइत छैक ओइमे सँ एक अछि- जीवन यापनक कला।, तँए ने हमरा सन स्वदेशी लोक सोहो सालक पहिल दिनकेँ आइ आत्मसात कऽ लेलौं। राधा बाबू अहाँ ऐ जन्ममे लेवर पेनक आनंद नै लऽ सकैत छी, किएक तँ अहाँ नै श्रमजीवी छी आ ने नारी। तँए आग्रह जे अंग्रेजे जकाँ लेवर पेन अर्थात श्रमजीवीक व्यथाक पर ध्यान राखल जाए नै तँ मिथिलाक गाम-गामसँ रोटीक आशामे श्रमक पूर्ण पलायन अवश्यंभावी अछि। कदाचित जौं एना भऽ गेल तँ प्रसव वेदनाकेँ अपन गाओं समाजमे कोनो आन नाओं ताकए पड़त। एकटा कविता तँ अपने हमरा मुखसँ पहिनहुँ सुनने हएब-
श्रमक कोन मानि जतऽ बुधिक विलास छै,
पेड़ा दलाल गाल श्रमक पेट घास छै।।
नागो बाबा जोरसँ ठहक्का मारैत बाजि उठलाह- “कवि जी पेड़ा खुआ कऽ सूदि सहित असूलि लेलनि।”
सभ आगंतुक लोकनि एक स्वरसँ कवि जीक तर्ककेँ मानि चाहक दोसर खेपक आनंद उठबए लगलाह।


text:
तिरुवनन्तपुरम
तिरुवनन्तपुरम (मलयालम - തിരുവനന്തപുരം) या त्रिवेन्द्रम केरल प्रान्तक राजधानी छी। ई नगर तिरुवनन्तपुरम जिला कs मुख्यालय सेहो छी। केरलक राजनीतिके अलावा शैक्षणिक व्यवस्था कs केन्द्र सेहो इहे छी। कइयो शैक्षणिक संस्थानसभमे विक्रम साराभाई अंतरिक्ष केन्द्र, राजीव गांधी जैव प्रौद्योगिकी केन्द्र किछ प्रसिद्ध नामसभमे सं छी। भारतक मुख्य भूमिके सुदूर दक्षिणी पश्चिमी तट पर बसल इ नगर कs महात्मा गांधी द्वारा भारत कs सदाबहार नगरक संज्ञा देल गेल छल।
नामसंपादित करें
तिरुवनन्तपुरम कs संधिविच्छेद अछि: तिरुवनन्तपुरम = तिरु+ अनन्त+ पुरम्
तिरु एक दक्षिण भारतीय आदरसूचक आद्याक्षर छी (जेना कि - तिरुचिरापल्ली,तिरुपति,तिरुवल्लुवर) जकर हिन्दी समानान्तर छी श्री (जका - श्रीमान, श्रीकाकुलम्, श्रीनगर, श्रीविष्णु इत्यादि)। अनन्त भगवान अनन्तके लेल अछि तथा संस्कृत शब्द पुरम् कs अर्थ अछि घर, वासस्थान।
हिन्दी वर्तनीसंपादित करें
हिन्दीमे अहिक वर्तनिसभमे सेहो लिखल जाइत अछि - तिरुवनन्तपुरम या तिरुवनन्तपुरम् या तिरुअनन्तपुरम।
- हिन्दी (तथा अन्य भारतीय भाषासभ)मे सन्धिके अनुसार तिरु+अनन्त = तिरुवनन्त। ताहि कारन एकरा तिरुवनन्तपुरम् लिखैत अछि।
इतिहाससंपादित करें
केरलक राजधानी तिरुवनंतपुरम कs त्रिवेंद्रमके नामसं सेहो पुकारल जाईत अछि। देवतासभ कs नगरीके नामसं मशहूर ई शहर कs महात्मा गांधी द्वारा सदाबहार शहर कs संज्ञा देल गेल छल। यी शहर कs नाम शेषनाग अनंतके नाम पर पड़ल जिनकर ऊपर पद्मनाभस्वामी (भगवान विष्णु) विश्राम करैत अछि। तिरुवनंतपुरम, एक प्राचीन नगर छी जकर इतिहास १००० ईसा पूर्व सं शुरु होइत अछि।
भौगोलिक दशासंपादित करें
तिरुवनंतपुरम भारतके केरल राज्यके दक्षिण-पश्चिमी तट पर ८°३०′N ७६°५४′E / ८.५°N ७६.९°E पर स्थित अछि।
मौसमसंपादित करें
मुख्य आकर्षणसंपादित करें
श्री पद्मनाभस्वामी मंदिरसंपादित करें
तिरुवनंतपुरम वेधशालासंपादित करें
चिड़ियाघरसंपादित करें
वाइजिनजामसंपादित करें
प्रमुख शिक्षण संस्थानसंपादित करें
चित्र दीर्घासंपादित करें
टिप्पणिसभसंपादित करें
सन्दर्भ सामग्रीसभसंपादित करें
Thiruvananthapuramक सम्बन्धमे विकिपिडियाक भातृ योजनासभमे ताकी:
- Manorama Yearbook 1995 (Malayalam Edition) आइएसएसएन 0970-9096
- Manorama Yearbook 2003 (English Edition) ISBN 81-900461-8-7
- Frank Modern Certificate Geography II ISBN 81-7170-007-1
- Growing Populations, Changing Landscapes - Studies from India, China and United States 2001 (National Academy Press, Washington DC)


text:
वेङ्कटरामन रामकृष्णन
वेङ्कटरामन "वेङ्की" रामकृष्णन (तमिल: வெங்கட்ராமன் ராமகிருஷ்ணன்) (जन्म: १९५२, तमिलनाडु) एक जीव वैज्ञानिक छी । हिनका सन् २००९मे रसायन विज्ञानक नोबेल पुरस्कार सँ सम्मानित कएल गेल छल ।[१] हिनका ई पुरस्कार कोशिकाक भितर प्रोटिनक निर्माण करैवाला राइबोसोमक कार्यप्रणाली व संरचनाक उत्कृष्ट अध्ययनक लेल प्रदान कएल गेल छल । हिनकर ई उपलब्धि सँ कारगर प्रतिजैविकसभक विकसित करैमे सहायता मिलत । इजरायली महिला वैज्ञानिक अदा योनोथ आ अमेरिकाक थमस स्टिजक सेहो संयुक्त रूप सँ ई सम्मानक लेल चुनल गेल छल ।[२]
तीनु वैज्ञानिकसभ त्रि-आयामी चित्रक मद्दत सँ दुनियाक समझेलक कि कोन तरह सँ राइबोसोम अलग-अलग रसायनसभके संग प्रतिक्रिया करैत अछि, एकर लेल ओ एक्स-रे क्रिस्टलोग्राफीक सहारा लेने छल जे राइबोसोम्जक हजारो गुना पैग चित्र आगा लाबैत अछि । वर्तमानमे श्री वेङ्कटरामन रामकृष्णन ब्रिटेनक प्रतिष्ठित क्याम्ब्रिज विश्वविद्यालय सँ जुडल अछि आ विश्वविद्यालयक एमआरसी लेबोरेट्रिज अफ मोलिक्युलर बायोलोजीक स्ट्रकचरल स्टडिज विभाग (संरचनात्मक अध्ययन) विभागक प्रमुख वैज्ञानिक छी ।[३]
जीवनी[सम्पादन करी]
सन्दर्भ सामग्रीसभ[सम्पादन करी]
- ↑ "The Nobel Prize in Chemistry 2009 "for studies of the structure and function of the ribosome"", Nobel Prize.org।
|accessyear=प्यारामिटर ग्रहण नै केलक (सहायता);
|accessmonthday=प्यारामिटर ग्रहण नै केलक (सहायता)
- ↑ "जिन्दगी के रसायन ने दिलाया रामकृष्णन को नोबेल", पत्रिका डाट कम।
|accessyear=प्यारामिटर ग्रहण नै केलक (सहायता);
|accessmonthday=प्यारामिटर ग्रहण नै केलक (सहायता)
- ↑ "भारतीय मूल के वेंकटरामन को नोबेल सम्मान", BBC।
|accessyear=प्यारामिटर ग्रहण नै केलक (सहायता);
|accessmonthday=प्यारामिटर ग्रहण नै केलक (सहायता)
बाह्य जडीसभ[सम्पादन करी]
- बिबिसी हिन्दी संवाददाताद्वारा वेङ्कटरामन रामकृष्णनक साक्षात्कार।
- बिबिसी हिन्दी संवाददाता वन्दनाद्वारा वेङ्कटरामन रामकृष्णनक साक्षात्कार


text:
झामुमो सुप्रीमो शिबू सोरेन बुधदिन तेसर बेर झारखंडक मुख्यमंत्री पद क शपथ लेलथि। हुनकर संग रघुवर दास आ सुदेश मेहतो सहो शपथ लेलथि।
मुकुन्द मयंक बर्ष 2012 या 2013 छल हेते, लहरियासराय (दरभंगा) स्थिति एकटा कोनो निजी विद्यालय पर मैथिली काव्य गोष्टि आयोजित...Read more
डॉ सत्येन्द्र कुमार झा मैथिली गीतक सर्वाधिक लोकप्रिय हस्ताक्षर मैथिलीपुत्र प्रदीप आब एहि नश्वर संसारमे नहि छथि। चौरासी बरखक अवस्थामे...Read more
सर्वाधिकार सुरक्षित। इसमाद डॉट कॉम मे प्रकाशित सभटा रचना आ आर्काइवक सर्वाधिकार रचनाकार आ संग्रहकर्त्ता लग सुरक्षित अछि। रचना क अनुवाद आ पुन: प्रकाशन वा आर्काइव क उपयोग लेल इ-समाद डॉट कॉम प्रबंधन क अनुमति आवश्यक। प्रबंधक- छवि झा, संपादक- कुमुद सिंह, राजनीतिक संपादक- प्रीतिलता मल्लिक, समाचार संपादक- नीलू कुमारी। वेवसाइट क डिजाइन आ संचालन - जया झा।
हमरा स संपर्क: esamaad@gmail.com


text:
भाषाक प्रगतिक प्रतिफलन सबसँ पहिने साहित्य आ संगीत मे देखल जाइछ। वर्तमान मे मैथिली भाषा मे विभिन्न तरहक काज भऽ रहल अछि। प्रसन्नताक बात जे समसामयिक संगीतक मादे सेहो सोचल जा रहल अछि। हाले मे बनल किछु मैथिली गीतक एलबम `किए रहै छी दूर दूर` हमरा हाथ आएल अछि। एकर गायक मे राष्ट्रीय स्तरक प्रतिभाक संगहि क्षेत्रीय प्रतिभा सेहो देखल जाइछ। दस गीतक ई अनमोल संकलन कला प्रेमीक लेल एक विशेष भावनात्मक उपहार थिक जे भविष्यक लेल मार्गदर्शक सेहो।
सर्वप्रथम आकर्षित करैछ एकर संगीत जे बहुत दक्षता आ कुशलताक संग सीताराम सिंहजी द्वारा साधल गेल अछि। सर्वाधुनिक डिजिटल रेकॉर्डिंग द्वारा प्रस्तुत एहि एलबमक संगीते मन कें मोहि लेबाक लेल पर्याप्त अछि। मधुरतम स्वर मे गाओल गेल एहि गीत सभ मे मैथिलीक माधुर्य और स्वरक आवेदन यथेष्ट अछि। कलाकार लोकनि मे भूपिन्दर सिंह, उदित नारायण, नन्दिता चक्रवर्ती, रंजना झा आ सीताराम सिंह छथि। गीतकार छथि उदय नारायण सिंह `नचिकेता`। ई एक audio-visual album थिक जकर audio CD-रूप सेहो बजार मे उपलब्ध होएत।
यद्यपि एखन audio CD मात्र हमरा हाथ आएल अछि, किन्तु स्पष्ट छैक जे एहन संगीतक प्रयोग मे दृश्य सम्पादन सेहो चुनौतीपूर्ण होएत। समयक अनुकूल गीतक भाव-स्वभाव प्रौढ़ लोकक संगहि युवा पीढ़ी मे सेहो एकर लोकप्रिय होएबाक स्पष्ट संकेत थिक।
डिजिटल प्रोसेसिंग केर कारणे संगीतक रूप ग्लौमरस होएबाक संगहि वाणिज्यिक दृष्टिएँ सेहो सफल प्रयास अछि। ओना एकरा मात्र वाणिज्यिक संगीत नहि बुझल जेबाक चाही, कारण एकर कलाकार सभ बेस लगन सँ काज कएलनि अछि। English Flute, Harpsicord, Latin American Bossa-Nova क संग तबला, सितार, संतुरक संतुलित उपयोग संगीतकारक प्रतिभा कें प्रमाणित करैछ। आवह संगीत (background music) बेस मनोयोगक संग तौयार कएल गेल अछि।
पहिल गीत छै – `गली गली मे गीत गबौ छी` मे दोहरा ढोलकक प्रयोग `बिहारीपन`क संकेत दैछ। संग मे पियानो एकर्डियनक व्यवहार बेस सार्थक अछि। डिजाइनर ड्रेस सन डिजाइनर सिन्थेसाइज्ड म्यूजिक शेष तक मोन कें मोहित करैछ। गायिका छथि नन्दिता चक्रवर्ती आ रंजना झा।
दोसर गीत `हमर अकास मे एखनहुँ चानक छाया छै` – ई गीत आजुक पीढि़क संग हँसमुख अछि। सेक्सोफोन, बास गिटार आ सिन्थेसाइजरक सहायता सँ एक हैप्पी अरबन आउटलुक प्रस्तुत करैत अछि। गीतक गति मे डबल आर हाफ टेम्पो रॉक म्यूजिकक आभास भेटैछ। मैथिली भाषी नहि होइतहुँ भूपिन्दर सिंह गीत कें सही रूप मे गौलनि अछि।
तेसर गीत `रिमझिम रिमझिम ता धिन धिने` एकदम भारतीय अंदाज मे बरसातक गीत थिक। एहि ट्रैक मे सितार, संतुर एवं तबलाक व्यवहार रिमझिम वर्षाक आभास दैछ। गायक कलाकार छथि रंजना झा आ उदित नारायण।
चारिम गीत हमरा जनौत जे सभ गीत कें बहुत पाछू छोडि़ दैछ। संगीतकार सीताराम सिंहक आवाज मे ई गीत `हम छी बौसल नदी किनारे` अत्यधिक आकर्षक अछि।
पाँचम गीत `प्रीतम प्रीत जँ कएल हमर संग` एक युगल गीत थिक जे भूपिन्दर आ नन्दिता गओलनि अछि। दुनूक स्वर माधुरी आकर्षित करैछ। कतउ-कतउ स्वर मे भारतीयताक आभास अद्भुत अछि आर गीतक बीच इन्टरलूड्स सेहो बेस विलक्षण – गीतक स्केल सँ स्वाधीन भऽ अपन बाट बनबौत।
किन्तु जँ हिट गीतक बात करी तऽ से थिक छठम ट्रैक। पाश्चात्य संगीतक रॉक-एन-रोल आ 6-बार ब्लूज सँ प्रभावित `बाज रे माली` मे कोरस इफेक्ट्स आर बास गिटारक व्यवहार एवं सेक्सोफोनक लहराइत इन्टरलूड्स गीत मे चारि चान लगा दैछ। उदित नारायणक ई गीत आसानी सँ नवीन पीढ़ीक श्रोताक मन जीति सकत।
हम एहि एलबम कें एक गुलदस्ता ओहिना नहि कहैत छी। अलग-अलग गीत मे अलग-अलग सेन्टिमेन्ट्स अछि। पुरिया रागक संग सीताराम सिंहक साउण्ड इफेक्ट एवं सितार, सरोद, बाँसुरी आ संतुरक व्यवहार सातम ट्रैक मे एक फराके पहचान बनबौछ। `पवन गहन अति घोर – राति-राति हम जागल बौसल` गीत मे लौटिन अमेरिकन बोसा-नोभा लयक (rythm) प्रयोग बेस परिपक्व अछि। भरिसक नन्दिता चक्रवर्तीक इएह सर्वोत्तम ट्रैक थिक। प्राच्य आ पाश्चात्य संगीतक एहन एक्सपेरिमेन्ट वा संगम स्वत: एक दृष्टान्त अछि।
आठम गीत `हम नहि जानल छलहुँ नुकाएल` मे तालक व्यवहार करैत समय तबला आर ड्रम्सक आवाज सुनल जाइछ। गीतक समय तबला आर इन्टरलूड म्यूजिक केर व्यवहार अद्भुत अछि। कलाकारक मधुर आवाज सरिपहुँ मोन कें मोहि लौछ। कलाकार छथि रंजना झा।
नवम ट्रैक भूपिन्दर सिंहक एकक गीत थिक जे पाँचम ट्रैक पर डूएटक रूप मे रेकॉर्ड कएल गेल अछि। साधारणत: एक गीतक दू भर्सन नहि सुनल जाइछ, ताहू हिसाबे ई एक यूनीक प्रयोग थिक। आब ई बात श्रोता पर निर्भर अछि जे दुनू मे ओ ककरा पसिन करैत छथि।
दशम आर अंतिम गीत `सबटा कालक छै कराल रस` एक गंभीर रसक गीत थिक जे स्वरक व्यवहार सँ स्पष्ट होइछ। कलाकार छथि उदित नारायण।
समस्त ट्रैक नीक तँ लगबे कएल संगहि मैथिलीक गीत-संगीतक भविष्य केहन होएत तकरो आभास भेटल। जँ ई समस्त गीत मैथिली मे नहि लिखल गेल होइत तऽ भारतक कोनो भाषा मे लिखल जा सकैत छल। समग्रता मे एकर संगीत आजुक आधुनिक, कॉसमोपोलिटन, शहरी समाजक प्रतिबिम्ब थिक।
ओना हमरा बुझि पड़ैछ जे बंगाली वा मराठी स्वरक जेना एक अलग परिचिति छैक, भरिसक एहि एलबमक निर्माणकर्ता लोकनिक मोन मे ओहने मैथिली आधुनिक संगीतक परिचितिक आकांक्षा छनि। यद्यपि एहन सेन्टिमेन्ट शहर केन्द्रित कल्चर मे झपाँ जाइछ तथापि हम मैथिली मे एक स्वतंत्र आधुनिक संगीत परम्पराक अपेक्षा एखनहुँ करब। लोक परम्परा सँ जुड़ल रहबाक आदतिए संभवत: हमर एहि आसक आधार थिक।


text:
अयाची मिश्रक प्रतिमा क भेल अनावरण
चमैनिया दायक प्रतिमा सेहो स्थापित कैल गेल
मधुबनी – मिथिलांचल शिक्षा आ न्याय दर्शन क केंद्र रहल अछि । हमर माननाय अछि जे जाहि तरह बिहार क विकास बिना भारत क विकास संभव नहि, ओनहिते मिथिला क विकास बिना बिहार क विकास कए परिकल्पना नहि कैल जा सकैत अछि। ई गप मुख्यमंत्री नीतीश कुमार अयाची डीह विकास समिति दिस स आयोजित अयाची मिश्र और चमैनियाक प्रतिमा अनावरण समारोह मे शिरकत करैत कहलाह ।
मुख्यमंत्री कहलथि जे हमरा पर्यावरण क रक्षा लेल सेहो संक्लपित होमय पड़त । पकृति क संग छेड़छाड़ करब भविष्य मे बड्ड भारी पड़त । एबरी बेरुका बाढ़ि ओहिक नतीजा अछि । ऑंगा मिथिला क नैतिकता क बड़ाई करत ओ कहला जे जखन अयाची मिश्र अपन वादा क अनुसार अपन पहिलुका कमाई जे कि ओहि समय लाखो मे होएत क अपन वादा अनुसार हुनकर दाई ( प्रसव करौनिहार दाई ) क अपन वादा क अनुसार दए देलक । ओ महिला सेहो ओ पाय कए सामाजिक सरोकार लेल पोखरि खुनेबा मे लगा देलक, एहि से ओ समय क नैतिकता क ऑंकल जा सकैत अछि । आजुक मिथिला मे ओहि नैतिकता क बड्ड कमी अछि ।
अयाची मिश्र क काल्पनिक प्रतिमा क भेल अनावरण
पिछला छ: सौ साल से जे महान विभुति क बारे मे लोग खाली सुनैत रहल आबि रहल छल हुनका लोग आब देखि सकत । शनि दिन जहिना मुख्यमंत्री एहि प्रतिमा क आवरण केलथि लोगक माथ अपने आप चौड़गर ललाट, लंबा कान, सफेद वर्ण आ गले मे माला लटकेने गंभीर चेहरा वाला स्वरूप लग अपने आप झुकैत चलि गेल । अयाची मिश्र क संग मुख्यमंत्री चमैनिया दाय क प्रतिमा स अनावरण सेहो केलथि । हलॉंकि ओ प्रतिमा क स्थापना चमैनिया डाबर पर होनाय तय भेल छल मुदा ओहिठाम पानि हेबाक कारण बाद मे ओतय एहि प्रतिमा क स्थापना कैल जाएत ।


text:
समस्तीपुर, मिथिला मिरर: समस्तीपुर मे आंगनबाड़ी केंद्र संख्या 158 पर सेविका-सहायका संघक बैसक भेल, जाहि मे बिहार सरकार पर उपेक्षापूर्ण रवैया अपनेबाक संग-संग सेविका के प्रति दूरंगी नीति के विरूद्ध सर्वसम्मति स आंदोलनक निर्णय लेल गेल। पूनम शांतिक अध्यक्षता मे सर्वसम्मति स आगामी 8 एवं 9 फरवरी कय प्रखंड कार्यालय पर धरना प्रदर्शन तथा 27 फरवरी कय अनिश्चितकालीन हड़ताल मे शामिल हेबाक घोषणा कायल गेल। ओतहि 28 फरवरी कय जिला पदाधिकारीक समक्ष आहूत धरना प्रदर्शन मे बढ़ि-चढि कय हिस्सा लेबाक संकल्प लेल गेल।
मौका पर मौजूद जिला परिषद सदस्य नीतू कुमारी सेविका के संग सरकारक रवैया पर विरोध प्रकट करैत कहलनि जे, सब विभाग मे लगातार मानदेयक बढ़ोतरी भय रहल अछि, मुदा सेविका-सहायिका दिस कोनो ध्यान नहि देल जा रहल अछि। बैसक के संघक नगर अध्यक्ष वंदना चौधरी, पार्वती देवी, प्रखंड संयोजक रामनारायण मालाकार के अलावा पवन कुमार दास, अशोक पासवान, रीता देवी, रामप्रीत सिंह, सुशीला कुमारी, मनीषा कुमारी, अशोक महतो एवं मीनाक्षी कुमारी आदि सम्बोधित केलनि।
मौका पर विद्या देवी, सुनैना कुमारी, मुन्नी कुमारी, ज्योतिकु मारी, नीलू कुमारी, विभा भारती, आरती देवी, शशिचन्द्र देवी समेत रोसड़ा, सिघिया एवं बिथान प्रखंडक सैकड़ो सेविका-सहायिका उपस्थित छल।


text:
रानी ऐश्वर्य राज्यलक्ष्मी शाह
ऐश्वर्य राज्य लक्ष्मी देवी शाह , सन् १९७२ सँ सन् २००१ धरि नेपालक महारानी छल, जिनका बडा महारानी बडामणि सेहो कहल् जाइत अछि। ओ राजा वीरेन्द्रक पत्नी आओर राजा दीपेन्द्र, राजकुमार निराजन आओर राजकुमारी श्रुतिक माँ छल। ओ काठमाण्डौ के लाजिम्पाट दरबार में दिवंगत जनरल केन्द्र शमशेर जंग बहादुर राणा आओर श्री राज्य लक्ष्मी देवी शाहक तीन गोटे बेटीसभ में सँ पैग छल।
हुनका शास्त्रीय सुन्दरताक महिला के रूपमें पहिचानल जाइत छल, जे अपन हेयर स्टाइल आओर कपडा पहिनावा ओढावा के तरिकासभक लेल प्रसिद्ध छल।
शिक्षा[सम्पादन करी]
ओ अपन विद्यालय के शिक्षा सेन्ट हेलन कन्भेन्ट अफ कुरसेओङ्ग, भारतसँ आओर सेन्ट मेरीज अफ जावलाखेल में केनए छल। ओ सन् १९६३ में कान्ति ईश्वरी राज्य लक्ष्मी हाई स्कूल सँ एस.एल.सी. उत्तीर्ण केनए छल। ओ त्रिभुवन विश्वविद्यालयसँ सम्बद्ध स्कूल, पद्माकन्या कलेज में नाम दर्ता करौने छल आओर सन् १९६७ में कला विधा में स्नातक केनए छल।
पारिवारिक पृष्ठभूमि[सम्पादन करी]
ओ राणा परिवार सँ छल जे नेपाल में १०४ वरिष धरि शासन केनए छल। ओ जनरल केन्द्र शमशेर जंग बहादुर राणा (१९२१-१९८२) आओर हुनकर पत्नी, श्री राज्य लक्ष्मी शाह (१९२६-२००५) के समयमें सभसँ पैग बेटी छल। रानी राज्यलक्ष्मी के दुई गोटे भाई (सुरज शमशेर जंग बहादुर राणा; उदय शमशेर जंग बहादुर राणा) आओर दुई गोटे बहिनसभ (रानी कोमल राज्य लक्ष्मी देवी शाह; राजकुमारी प्रेक्षया राज्य लक्ष्मी देवी शाह) छल। हुनकर मृत्यु के पश्चात्, ओ नेपालक रानी बनि गेल छल। हुनकर परिवार सन् १९५० धरि नेपालक प्रभावशाली शासक रहल छल। सन् १९६९ में, ओ राजा वीरेन्द्र सँ विवाह केनए छल।
ऐश्वर्याक सभसँ छोटकी बहिन प्रेक्षया सेहो शाह राजवंश में ज्ञानेन्द्र आओर वीरेन्द्र के भाई प्रिन्स धीरेन्द्र सँ विवाह केनए छल, जे दरबार हत्याकाण्ड में मारल गेल छल। सन् १९८० के दशक में हुनकर सम्बन्ध विच्छेद भऽ गेल छल। १२ नवम्बर २००१ के दिन एकटा हेलिकप्टर दुर्घटना में राजकुमारी प्रेक्षया के मृत्यु भऽ गेल छल।
नेपालक रानीसभ[सम्पादन करी]
साहित्यिक कृतिसभ[सम्पादन करी]
हत्या आओर मृत्यु[सम्पादन करी]
सम्मानसभ[सम्पादन करी]
राष्ट्रिय[सम्पादन करी]
अन्तर्राष्ट्रिय[सम्पादन करी]
सन्दर्भ सामग्रीसभ[सम्पादन करी]


text:
International Journal of Applied Research
Vol. 3, Issue 1, Part L (2017)
आधुनिक मैथिली साहित्यमे लिलीरेक योगदान
Author(s)
विजय शंकर पंडित
Abstract
आधुनिक साहित्यमे लिलीरेक महत्वपूर्ण योगदान अनेक अछि। एहि। अध्यायमे हुनक योगदानक विवेचन आ विश्लेषण कएल जाएत। मुदा लिलीरेक सभसँ पैघ योगदान अछि जे हुनक साहित्यमे विचारधारा अछि। हुनक कथा हो अथवा उपन्यास, हुनक नाट्य-एकांकी हो अथवा आत्मकथा-कोनोने कोनो चिन्तन लऽ कऽ ओ मैथिली साहित्यक विशाल परिधिकें परिपुष्ट करैत छथि। हुनक साहित्य लेखनक बिन्दु-बिन्दु विश्लेषणसँ स्पष्ट होएत जे ओ आधुनिक विचारधारासँ जुड़ल छथि। हुनक साहित्यमे जमींदारी व्यवस्थाक तामझामक वर्णन भेटैत अछि, मुदा ओ जमींदारी व्यवस्थाक वास्तविकता आ तकर प्रभावक वर्णन कए जनताक प्रश्न आ आकुलताकें ठाढ़ करबामे सफल भऽ जाइत छथि। ओ सामंतवादक अनेक पक्षक वर्णन करैत छथि। सामंतवादसँ जुड़ल कला-संगीत, नृत्य आ भोजभातक चर्चा करैत छथि। मुदा सामंतवादमे हाहाकार आ आर्तनाद करैत महिलाक आकुल स्वरकंे प्रस्तुत कऽ दैत छथि। ओ लिखलन्हि तँ खुब लिखलन्हि। ओ जमि कऽ लिखलन्हि। ओ साफ-साफ शब्दमे लिखलन्हि। ओ चोरा-छिपाकऽ किछु। नहि लिखलन्हि। हुनक लेखनक यात्रा जमींदारी व्यवस्था आ सामंतवादसँ आरम्भ होइत अछि आ नक्सलवादक धुआँ-धधरा पर पहुँच जाइत छन्हि। ओ आर्थिक विभेद पर लिखलन्हि। ओ आर्थिक असमानताक वर्णन कएने छथि।
How to cite this article:
विजय शंकर पंडित. आधुनिक मैथिली साहित्यमे लिलीरेक योगदान. Int J Appl Res 2017;3(1):890-891.


text:
Sunday, May 6, 2012
लक्ष्मी दास - अपन सन मुँह
नीन टूटि गेल रहए, मुदा विछानपर पड़ले रही आकि मैझला बेटा उठबैत कहलक- “बाबू चितकबरा काकाकेँ खस्सी चोरि भऽ गेल।”
पुछलिऐ- “तूँ केना बुझलिही।”
कहलक- “एँह, सौंसे गामक सभ बुझलकै।”
सगरे यएह गप-सप्प होइ छै। घटनो आ जिगेसोक खियालसँ बिदा भेलौं। चोर-मोट सभ सोझेमे।
घटना भेल कते गोटे केसमे फँसल।
शुरूमे जमानत-तमानत करा सभ निचेन भऽ गेलौं।
बीस बर्ख बाद वारंटक संग चौकीदार पहुँच गेल।
बहुत दिन भेने केस फड़ियबैक विचार भेल। विचार इहो भेल जे जेकर घटना छिऐ ओ जँ अपन बूझि खर्च करए तँ नीक बात।
अपना सबहक दौड़-बड़हा ओकर खर्च।
चितकबड़ाकेँ पुछल गेल। ठोकल मुँहे बाजल- “हमहीं कहने रहिहह।”
अपन सन मुँह लेने चलि एलौं।
Posted by Unknown at 11:46 AM
Labels: लक्ष्मी दास
Subscribe to: Post Comments (Atom)


text:
मुजफ्फरपुर । मुजफ्फरपुर मे लीची स शराब बनेबा पर उत्पाद मंत्रालय क हरी झंडी भेट गेल। विभागीय मंत्री अवधेश कुशवाहा लीची अनुसंधान केंद्र क वैज्ञानिक क संग बैसार मे लीची वाइन क औद्योगिक उत्पादन पर मुहर लगा देलथि। उल्लेखनीय अछि जे इसमाद डॉट कॉम एहि संदर्भ मे पहिने सुचित क चुकल अछि जे लीची स शराब बनेबाक योजना तैयार भ रहल अछि। जानकारी क अनुसार मंजूरी भेटलाक बाद आब जल्द एकटा वैज्ञानिक आ उत्पाद विभाग क एकटा अधिकारी शिमला जेताह आ ओहि ठाम स तकनीकी प्रशिक्षण पाबि अउताह। हिनका लोकनिक लौटलाक बाद फेर इ प्रस्ताव कैबिनेट मे जायत आ लीची वाइन क विधिवत उत्पादन शुरू भ जाएत।
राष्ट्रीय लीची अनुसंधान केंद्र, मुजफ्फरपुर क वैज्ञानिक करीब 14 साल पूर्व लीची स शराब तैयार करबा मे सफलता प्राप्त क लेने छलाह, मुदा राज्य सरकार द्वारा रुचि नहि लेबाक कारण स लीची शराब क फार्मूला प्रयोगशाला मे कैद भ कए रहि गेल। एहि दौरान यूबी ग्रुप क मालिक विजय माल्या सेहो शहर मे दूटा लीची बगान लेबाक इच्छा प्रकट केलथि। एक बेर त माल्या अपने शहर मे आबि परियोजना क जमीनी समीक्षा केलथि।
पिछला सप्ताह जखन लीची क फसल क्षति क गप सामने आयल त इ गप सेहो भेल जे आम तौर पर मौसम क मारि स प्रभावित लीची बर्बाद भ जाइत अछि अगर लीची क उपयोग शराब बनेबा मे कैल जाए त क्षति कम कैल जा सकैत अछि। एकर बाद उत्पाद मंत्री अवधेश कुशवाहा लीची वैज्ञानिक सबहक बैसार केलथि आ लीची शराब कए हरी झंडी दे देलथि। मुदा सरकार क इ निर्णय स लीची किसान कए एकटा नब बाजार जरूर भेटत मुदा पैघ कारोबारी कए एखन एहि मे समावेश नहि कैल गेल अछि, जाहि स बिचौलिया क खतरा मंडरा रहल अछि। ओना किसान ने सरकार क निर्णय क स्वागत केलक अछि। सरकारक निर्णयक अनुसार एखन लीची शराब उद्योग लेल फिलहाल छोटे उद्योगपति कए लाइसेंस देल जाएत ताकि एहि कारोबार कए पैघ कॉर्पोरेट क हाथ स बचाउल जा सकए। सरकारक एहि निर्णय स वैज्ञानिक सेहो काफी खुश छथि कियाकि हुनकर शोध कए आकार भेटत। त आब अंगूर क बेटी कए बिसरू आ लीची क नशा मे मदहोश हेबा लेल तैयार भ जाउ।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
काब्रे
काब्रे नेपालक मध्यमाञ्चल विकास क्षेत्र, जनकपुर अञ्चलक दोलखा जिलामे अवस्थित एक गाँउ विकास समिति छी ।
जनसङ्ख्या[सम्पादन करी]
नेपालक राष्ट्रिय जनगणना वि.सं. २०६८ अनुसार काब्रे गाउँ विकास समितिक कूल जनसंख्या ४,७२३ जन मध्ये पुरुषक संख्या २,१५१ आर महिला २,५७२ रहल अछि। जाहिमे घरमुलीके संख्या ११९१ अछि।
सन्दर्भ सामग्रीसभ[सम्पादन करी]
- ↑ "जिल्ला विकास समिति, दोलखा (संक्षिप्त परिचय)", जिल्ला विकास समिति।
- ↑ "नेपालक राष्ट्रिय जनगणना २०६८ (गाविस तह)", राष्ट्रिय योजना आयोग, नेपाल सरकार, नोभेम्बर २०१२, अन्तिम पहुँच नोभेम्बर २०१२।


text:
दरभंगा कए भेटल बाइपास क सनेस
दरभंगा । मुख्यमंत्री नीतीश कुमार कहला अछि जे जनता हुनकर माथ पर जे पाग रखलक अछि ओ ओकर रक्षा आ प्रतिष्ठा कायम रखबा लेल अपन पूरा ताकत लगा देताह। सेवा यात्रा क क्रम मे दरभंगा पहुंचल मुख्यमंत्री नीतीश कुमार दरभंगा कए कईटा सनेस देलथि। मुख्यमंत्री एक कात अरई पुल क उद्घाटन केलथि त दोसर कात दरभंगा लेल बाइपास क आधारशिला रखलथि। 72 करोड़ 66 लाख 73 हजार टका क लागत स एकमी स सोभन तक इ पथ बनत। एहि अवसर पर मुख्यमंत्री कहला जे क्षतिग्रस्त सरवर पुल क जांच कोनो बदलाक भावना लेल नहि कराउल जा रहल अछि। जिनकर कार्यकाल मे इ बनल छल्ल आ एतबा जल्दी पुल ध्वस्त भ गेल इ जांच हेबाक चाही किया त एखन जे पुल बना रहल छथि ओ बुझि लेथि जे काज मे कोनो गड़बड़ी करताह त कार्रवाई होएत। मुख्यमंत्री कहला जे पिछला साढ़े सात साल मे ओ बिहार क विकास मे अपन सबटा ताकत लगा रखने छथि। मुख्यमंत्री कहला जे विकास त भ रहल अछि मुदा एहि गति स काज नहि चलत आ गति बढेबा लेल केंद्र स विशेष राज्य दर्जा क मांग भ रहल अछि। इ मांग कोनो भीख नहि छी, बल्कि बिहार क समेकित विकास लेल इ जरूरी अछि। ओ कहला जे सरकार सब पंचायत मे हाई स्कूल खोलत। 45 हजार हाई स्कूल खुलत। एहि वित्तीय वर्ष मे एक हजार हाई स्कूल खुलत। मुख्यमंत्री कहला जे आब बच्चा कलम-सियाही चाहैत छथि। लाठी मे तेल पियेबाक गप आब ककरो नीक नहि लगैत अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
दिल्ली, मिथिला मिरर-मनीष झा ‘बौआभाइ’: विश्व मातृभाषा दिवस 21 फरवरी 2017 क’ समूचा विश्वक भाषाभाषी लोकनि द्वारा अपन-अपन मातृभाषाकें ल’ क’ ठाम-ठाम आयोजन कएल गेल. एहि सुअवसर पर मैथिली भाषानुरागी द्वारा सेहो कएक ठाम बढि-चढ़ि क’ आयोजन कएल गेल. राजेन्द्र भवन, दिल्लीमे मैथिली साहित्य महासभा द्वारा एहि आयोजनमे वरिष्ठ साहित्यकार लोकनिक उपस्थिति बेस ज्ञानवर्धक रहल. एहि बेर संस्था द्वारा वक्तव्य हेतु राखल गेल निर्धारित विषय छल-“मिथिलाक सांस्कृतिक परम्परामे लोक देवी-देवता”. कार्यक्रमक मध्यमे कवि गोष्ठी एवं मैथिली संगीतकें सेहो प्रमुखता स’ राखल गेल छल.
नवोदित गायिका स्नेहा झा (12 वर्ष) द्वारा गाओल गेल गोसओनिक गीत “जय-जय भैरवि” स’ प्रारम्भ भेल एहि कार्यक्रममे उक्त विषय पर उपस्थित साहित्यकारमे रामचन्द्र मिश्र “मधुकर”, डॉ. उदय नारायण सिंह “नचिकेता”, मृदुला प्रधान आ डॉ. चन्द्रशेखर पासवान आदि मिथिलाक विभिन्न लोक देवी ओ देवता पर अपन-अपन फरिछाएल दृष्टिकोण रखलनि. स्वागताध्यक्ष छलाह मंथन आइ.ए.एस. कोचिंग केर संरक्षक संस्थापक डॉ. पूर्णेंदु शेखर झा आ एहि कार्यक्रमक अध्यक्षता केलनि वरिष्ठ साहित्यकार डॉ. उमाकान्त झा. मंच पर अखिल भारतीय मिथिला संघ केर अध्यक्ष विजय चन्द्र झा सेहो अपन वक्तव्य रखलनि.
एहि अवसर पर मैथिली भोजपुरी अकादमीक उपाध्यक्ष संजॉय सिंह से उपस्थित छलाह। कार्यक्रममे संस्था द्वारा प्रकाशित स्मारिकाक विमोचन, ऑफिशियल वेबसाइट केर लोकार्पण एवं चिकना गामक इतिहास ओ वंशावली नामक पोथिक सेहो लोकार्पण भेल. साहित्यकार लोकनिक वक्तव्य मध्य मंच सञ्चालन केलनि संजय झा नागदह, काव्य प्रस्तुति मध्य कवियित्री कुमारी शुभांगिनी चौधरी आ सांस्कृतिक कार्यक्रमक सञ्चालन केलनि प्रसिद्ध उद्घोषक राधे भाई. एहि सुन्नर सन आयोजनमे नितीश कर्ण, महेश डखरामी, विमलेन्दु सागर, मृदुला प्रधान, रामचन्द्र मिश्र मधुकर, कुमारी शुभांगिनी चौधरी, विजया भारती आदि स्वरचित काव्य पाठ केलनि.
मैथिली गीत-संगीतमे कुञ्ज बिहारी मिश्रक गाओल जय-जय भैरवि पर कत्थक नृत्य केलनि हृदेव राय, अंजना आर्या द्वारा हम नहि शिव संग धिया वियाहब/हम छी मिथिलाक वासी हमरा गुमान भ’ गेलै, विकाश झा द्वारा हम छी मैथिली हमर शान मिथिला/हम नैं जेबै ओ गली बदनाम छै (सियाराम झा सरस रचित),विजया भारती द्वारा पिया मोरा बालक/गाम नगर बस्ती बजार फागुनमे/तोरा स’ प्यार छै /हे सैंया तोरे बैंया पडै छी/छरारारारा रंग डारे गुललबा छरारारारा रंग डारे/समदाउन-पीपरक बाट स’ हो बाबा,स्नेहा झा द्वारा-गे माई चन्द्रमुखी सन गौरी हमर छथि आ अंतमे पंडित रामकृपाल त्रिपाठी रचित संजय झा नागदह एवं आनन्द मोहन झाक जुगलबंदीमे गाओल गेल संस्कृत गानक संग कार्यक्रमक समापन भेल. कार्यक्रम प्रारम्भ स’ समापन धरि दर्शक दीर्घाकें आनंदित करैत रहल आ उपस्थित साहित्य आ संस्कृति प्रेमी लोकनिकें थाम्हि रखबामे सक्षम भेल.


text:
Friday, April 6, 2012
प्रतिभा
मसूरीमे आइ.ए.एस. आ आइ. पी. एस. प्रोबेशनर सभक दारु पार्टी चलि रहल छल ।
“हम सभ एतेक तेज छी एक सय प्रश्नक सेट बना कऽ तैयारी कएलहुँ तखन जा कए सफल भेलहुँ । के अछि हमरासँ बेशी तेज?”।
“रौ दिनेसबा । सतमामे तूँ पास नै भेलँह, अठमामे सेहो एक बेरे पास नै भेलँह । दसमामे द्वितीय श्रेणी भेलापर तोरा स्कूलसँ निकालि देलकऊ। प्रश्नक पैटर्नक हम आ तूँ प्रैक्टिस केलहुँ आ सफल भेलहुँ तँ एहिमे तेजी केर कोन बात आएल”।
Posted by Unknown at 10:09 AM
Labels: गजेन्द्र ठाकुर
Subscribe to: Post Comments (Atom)


text:
अपन लक्ष्यक पाँछा करैत ट्रेन बिहारक सीमामे प्रवेश कएलक । ट्रेन बक्सर स्टेशनपर रुकल । तीनटा, २४-२५ सँ ३० बर्खक बिचक बलिस्ट युवक एके संगे भीड़केँ चिड़ैत जबड़दस्ती डिब्बामे प्रवेश कएलक । ओ तीनू सभकेँ ठेलैत धकलैत आगू बढ़ि ओतए जा कए ठार भेल जतए दिल्लीसँ चढ़ल परिवार बैसल छल । ओ तीनू अपनामे हा-हा-ही-ही ठठ्ठा करैत ओतेकदूरक वातावरणकेँ अभद्र बना देलक । ओतबोपर नहि माइन तीनूकेँ तीनू सिगरेट निकाइल कए ओकर नम्हर - नम्हर कश मारै लागल । तीनूक विषाक्त गप्पेकेँ पचेनाइ मुश्किल भए रहल छल ओहिपर आब सिगरेटक लछेएदार धुवाँक जहर, असहनीय होएत । दिल्लीसँ आबिरहल परिवारक पुरुष विनम्र भए बजलनि, "भाइ साहब, सिगरेट बंद करू, एहिठाम स्त्री धिया-पुता सभ छैक एकर धुवाँ सहनाइ असहनीय भs रहल अछि ।"
तीनू उदण्डमे सँ एकटा, "अरे वाह ! सिगरेट हमर, पाइ हमर, मुँह हमर तेँ हम सभ किएक नहि पीबू ?"
दिल्लीसँ आबिरहल परिवारक पुरुष, "मुदा हमरा सभकेँ असुबिधा भs रहल अछि ।"
"असुबिधा, बेसी असुबिधा अछि तँ अहीँ सभ दोसर डिब्बामे चलि जाउ ।"
"हम सभ दोसर डिब्बामे किएक चलि जाउ, हमरा सभ लग रिजर्वेशन अछि, बिना रिजर्वेशनक तँ अहाँ सभ छी ओहूपर अनैतिक काज कए रहल छी । ट्रेनमे बीड़ी सिगरेट पीनाइ अपराध छैक ।"
"अरे वाह ! अपने तँ उकील साब छी (दुनू हाथ जोरैत ) धन्य छी उकीलसाब, अपराध ! हा हा हा .... अपराध ई कोन अपराध भेलैह, अपराध होएत जखन अहाँक सुन्नर कनियाँकेँ लs कए भागि जाइ ।"
एतबा कहैत तीनूकेँ तीनू भीतर आगू बढ़क प्रयास कएलक आ एहि प्रयासमे किछु धक्का-मुक्की सेहो भेलै । तीनू आगू बढ़ि मर्यादाक सीमासँ बाहर बढ़ैए बला छल की रेलवे पुलिसक दूटा जवान कन्हापर बन्दूक रखने गस्त लगबैत ओहि डिब्बामे आएल । ओकरा देखते मातर तीनू ओहिठामसँ लंकलागि कए भागि गेल ।
मुदा ओहि डिब्बाक ठसाठस भरल भीड़मेसँ केकरो सहास नहि भेलै जे मात्र तीन गोट कपाटक मनुखसँ बाजि लड़ि कए एकटा नीक परिवार, जेकरा संगे की करीब १७-१८ घंटा पाछूसँ यात्रा कए रहल छल रक्षा करी । आ ओ सहास हेतैक कोना । कियो जीबित होए तहन ने । सभ के सभ लाश अछि । एहन लाश जे अखबार पढ़ैत अछि, समाचार सुनैत अछि, यात्रा करैत अछि मुदा कोनो अनैतिक बातक पाँछा आबाज नै उठाबैत अछि ।
*****
जगदानन्द झा 'मनु'